open-index/open-wikipedia-markdown huggingface dataset:
സിക്സർ കുഞ്ഞിപ്പക്കി

തലശ്ശേരിക്കാരനായ പ്രശസ്ത  ക്രിക്കറ്റ് കളിക്കാരൻ.തുടർച്ചയായി സിക്സർ അടികുന്നതിനാൽ സിക്സർ കുഞ്ഞിപ്പക്കി എന്ന പേരിലായിരുന്നു അറിയപ്പെട്ടിരുന്നത്. കേരളത്തിലെ അറിയപ്പെടുന്ന ആദ്യ പിഞ്ച് ഹിറ്റർ. സായിപ്പന്മാരുമായുള്ള കളികളിൽ തലശ്ശേരിയെ രക്ഷിക്കുന്നത് ഇദ്ദേഹമായിരുന്നു. ഒരിക്കൽ കുഞ്ഞിപ്പക്കി പറത്തിയ സിക്സർ തലശ്ശേരി മൈതാനത്തിനു പുറത്തെ ആൽമരത്തിനുമുകളിലൂടെ കോടതികെട്ടിടത്തിനു മുകളിൽപതിച്ച് ഓട് പൊട്ടി കോടതി മുറിക്കകത്ത് എത്തി ജഡ്ജിയടക്കം പേർ ഭയന്ന് കോടതി നിർത്തി വെച്ചതായി പറയപ്പെടുന്നു.
## അവലംബം
പ്ലാറ്റി

ക്സിഫോഫോറസ് എന്ന ജനുസ്സിൽ പെട്ട  ശുദ്ധജല അലങ്കാര മത്സ്യം ആണ്  **പ്ലാറ്റി** എന്ന പേരിൽ അറിയപ്പെടുനത് . ഇതിൽ വാരിയാട്സ് പ്ലാറ്റി ആണ്  അലങ്കാര മീനായി ഏറ്റവും കൂടുതൽ വളർത്തുന്ന പ്ലാറ്റിസ്. ഈ മത്സ്യത്തിന്റെ ഉറവിടസ്ഥാനം മധ്യ അമേരിക്കയും തേക്കേ  മെക്സിക്കോയുമാണ്.

പ്ലാറ്റി വിഭാഗത്തിൽ പ്രധാനമായും രണ്ട് ജനുസ്സുകളാണ് ഉള്ളത്. ഇത് സതേൺ പ്ലാറ്റി മത്സ്യവും  വാരിയാട്സ് പ്ലാറ്റിയുമാണ്. കൂടാതെ അക്വേറിയങ്ങളിൽ ഇപ്പോൾ കൂടുതൽ സങ്കരയിനങ്ങളും ലഭ്യമാണ്. 

അവർ വളരുന്നു  ലൈംഗിക ദ്വിരൂപത ഉപയോഗിച്ച്.

## അവലംബം

## ചിത്ര സഞ്ചയം
**സതേൺ പ്ലാറ്റിസ്**

File:Gold Twin Bar Platy.jpg
File:Wagtail.JPG
File:18 marca 06 r. 015.jpg
File:Xiphophorus maculatus in aqarium.JPG
File:PlatyGonopodium.jpg
File:15.12.2006 038.jpg
File:Platy blu.jpg
File:Red Wag Platies.JPG

## വാരിയാട്സ് പ്ലാറ്റിസ്

File:Xipho variatus maschio.jpg
File:Sunset platy.jpg
File:Tuxedo platy.jpg



വർഗ്ഗം:മത്സ്യങ്ങൾ
വർഗ്ഗം:അലങ്കാരമത്സ്യങ്ങൾ
ലീഡ് ബാങ്ക്

എല്ലാ ജില്ലകളിലും ഒരു ബാങ്ക് അവിടത്തെ  ലീഡ് ബാങ്ക് ആയിരിക്കും. ജില്ലയിലെ ബാങ്കുകളൂടെ വാർഷിക വായ്പാപദ്ധതി തീരുമാനിക്കുക, അവ നടപ്പിലാക്കുന്നതിനു നേതൃത്വം നൽകുന്നതും, സർക്കാരിന്റെ സബ്‌സിഡി അനുബന്ധിത പദ്ധതികൾ നടപ്പിലാക്കുന്നതിന് ബാങ്കുകൾക്കു വേണ്ട നിർദ്ദേശം നൽകുന്നതും ബാങ്കുകളെ സംബന്ധിച്ച പരാതികൾ പരിഹരിക്കുന്നതും ലീഡ് ബാങ്കാണ്. 

## ചരിത്രം
1969 -ൽ ലീഡ് ബാങ്ക് നിലവിൽ വന്നു. 
## കേരളത്തിലെ ലീഡ് ബാങ്കുകൾ

## അവലംബം
അനുഗതരാഷ്ട്രം

മറ്റൊരു രാഷ്ട്രത്തെ ഭാഗികമായോ പൂർണമായോ കൈയടക്കുന്ന രാഷ്ട്രമാണ് **അനുഗതരാഷ്ട്രം** എന്ന പേരിൽ അറിയപ്പെടുന്നത്. കീഴടക്കപ്പെട്ട രാഷ്ട്രമോ രാഷ്ട്രവിഭാഗമോ ഇല്ലാതായിത്തീരുകയും വിജയിച്ച രാജ്യം, ഇല്ലാതായിത്തീർന്ന രാജ്യത്തിന്റെ അനുഗതരാഷ്ട്രമായി പരിഗണിക്കപ്പെടുകയും ചെയ്യുന്നു.

1795-ൽ പോളണ്ടിനെ വിഭജിച്ച് ആസ്ട്രിയ, പ്രഷ്യ, റഷ്യ എന്നീ രാജ്യങ്ങളുടെ ഭാഗങ്ങളാക്കിയിരുന്നു. അതോടുകൂടി പോളണ്ട് എന്ന സ്വതന്ത്രരാജ്യം അന്ന് ഇല്ലാതായിത്തീരുകയും ആസ്ട്രിയയും പ്രഷ്യയും റഷ്യയും പോളണ്ടിന്റെ അനുഗതരാഷ്ട്രങ്ങളായിത്തീരുകയും ചെയ്തു. ഒരു സ്വതന്ത്രരാജ്യമായിരുന്ന ഹവായീദ്വീപസമൂഹം 1898-ൽ യു.എസ്സിന്റെ ഭാഗമായിത്തീർന്നു. യു.എസ്. തൻമൂലം ഹവായീയുടെ അനുഗതരാഷ്ട്രമായി പരിണമിച്ചു. ഈവിധമുള്ള പിൻതുടർച്ചകൾക്ക് (മുഖ്യമായും യുദ്ധം മൂലം) വേറെയും ദൃഷ്ടാന്തങ്ങൾ ചരിത്രത്തിൽ ഉണ്ട്.

അനുഗതഭരണകൂടവും അനുഗതരാഷ്ട്രവും വിഭിന്നങ്ങളാണ്. ഒന്ന് ഭരണകൂടത്തിന്റെയും മറ്റത് രാഷ്ട്രത്തിന്റെയും പിൻതുടർച്ചയാണ്. ഭരണഘടനാനിയമമനുസരിച്ചോ ചിലപ്പോൾ വിപ്ലവങ്ങൾ മുഖേനയോ ഭരണകൂടങ്ങളിൽ മാറ്റങ്ങളുണ്ടാകാറുണ്ട്. ഭരണകൂടത്തിൽ മാത്രമുണ്ടാകുന്ന വ്യതിയാനങ്ങളുടെ ഫലമായി അനുഗത ഭരണകൂടങ്ങൾ രൂപം പ്രാപിക്കാറുള്ളത് സാധാരണയാണ്. തൻമൂലം രാഷ്ട്രത്തിന്റെ അതിർത്തികൾക്കു വ്യത്യാസങ്ങൾ വരാറില്ല. ഇതു മുഖ്യമായും ഒരു ആഭ്യന്തരപ്രശ്നം മാത്രമേ ആകുന്നുള്ളു; എന്നാൽ അനുഗതരാഷ്ട്രം ഇതിൽനിന്നു തികച്ചും വ്യത്യസ്തമാണ്.

ഇല്ലാതായ രാഷ്ട്രത്തിന്റെ എല്ലാ ആസ്തികളും അനുഗതരാഷ്ട്രത്തിന് അവകാശപ്പെട്ടതാണ്. എന്നാൽ ബാദ്ധ്യതകൾ പല വ്യവസ്ഥകൾക്കു വിധേയമായി മാത്രമേ അനുഗതരാഷ്ട്രം അംഗീകരിക്കാറുള്ളു. പല രാഷ്ട്രങ്ങൾ കൂടി ഏതെങ്കിലും ഒരു രാഷ്ട്രത്തെ യുദ്ധാനന്തരം പങ്കിട്ടെടുക്കുന്ന സാഹചര്യങ്ങളിൽ, ഇല്ലാതായിത്തീർന്ന രാഷ്ട്രത്തിന്റെ പൊതുക്കടം അവർക്കു ലഭിക്കാവുന്ന ആദായത്തിന്റെ അടിസ്ഥാനത്തിൽ പങ്കിട്ടെടുക്കുകയാണ് പതിവ്. അതുപോലെ കീഴടക്കപ്പെട്ട രാജ്യത്തിന്റെ നിയമങ്ങളും മറ്റും അതേപടി തുടരുന്നതിന് അനുഗതരാഷ്ട്രങ്ങൾക്കു ബാദ്ധ്യതയില്ല.

## പുറംകണ്ണികൾ

*successor state 
*The USSR's Successor State 
*Extension of International Application to Successor State
പാരാഗ്ലൈഡിങ്ങ്

[thumb|പാരാമോട്ടോർ ഗ്ലൈഡിങ്ങ്.[തൃശ്ശൂർ, കേരളം]]

വായുവിലൂടെ പറക്കുന്ന ഒരു സാഹസിക വിനോദമാണ് **പാരാഗ്ലൈഡിങ്ങ്**. നേരംമ്പോക്കായും മത്സരമായും ഇത് സംഘടിപ്പിക്കാറുണ്ട്. കൃത്രിമമായ ചിറകുകളുപയോഗിച്ച് കാറ്റിന്റെ വേഗതയിലും മർദ്ദത്തിലും വ്യതിയാനങ്ങൾ വരുത്തിയാണ് പാരാഗ്ലൈഡിങ്ങ് നടത്തുക. അപകട സാധ്യത കൂടുതലുള്ള ഈ വിനോദത്തിന് വിദ്ധഗ്ദ പരിശീലനവും ലൈസൻസും ആവശ്യമാണ്. കേരളത്തിലെ വാഗമണ്ണിൽ ഇത്തരം മത്സരങ്ങൾ സംഘടിപ്പിക്കാറുണ്ട്. ഇതിനുവേണ്ടി ഉപയോഗിക്കുന്ന ഗ്ലൈഡറിനെ **പാരാഗ്ലൈഡർ** എന്നും, ഈ സംവിധാനത്തിലൂടെ പറക്കൽ നടത്തുന്ന വ്യക്തിയെ *പൈലറ്റ്* (പാരാഗ്ലൈഡർ പൈലറ്റ്) എന്നും വിളിക്കുന്നു. പൈലറ്റ് ഇതിൽ സഞ്ചരിക്കുവാനായി പ്രത്യേക സുരക്ഷാസംവിധാനങ്ങളും (റേഡിയോ, ജിപിഎസ്, ഹെൽമറ്റ്, പാരഷൂട്ട്) ധരിക്കുന്നു. തന്മൂലം താഴെ വീണുണ്ടാകാവുന്ന അപകടസാധ്യതയും, അഥവാ വീണാൽത്തന്നെയും ഉണ്ടാകാനിടയുള്ള അപകടത്തിന്റെ കാഠിന്യവും കുറയുന്നു.

## ചിത്രശാല

File:Paragliding.2.jpg|വിദ്യ അക്കാദമിയിലെ മെക്കാനിക്കൽ വിഭാഗത്തിന്റെ സാങ്കേതികോത്സവമായ മെക്ക്മെറൈസ് 2011 നോടനുബന്ധിച്ച് പെരുമലയിൽ നിന്ന് നടന്ന് പാര-മോട്ടോർ ഗ്ലൈഡിങ്ങ്. 
File:Paragliding.1.jpg|Paramotorglider.Thrissur, Kerala, India
File:Paragliding.4.jpg|താഴത്തേയ്ക്ക് പറന്നിറങ്ങുന്നു
Parapente - 166.jpg


വർഗ്ഗം:വിനോദങ്ങൾ
തമ്പുരാൻകണ്ടി അനന്തൻ

തലശ്ശേരിയിൽ കഴിഞ്ഞ നൂറ്റാണ്ടിന്റെ ആദ്യ ദശകത്തിൽ ജീവിച്ചിരുന്ന പ്രശസ്ത ക്രിക്കറ്റ് കളിക്കാരനാണ് **തമ്പുരാൻകണ്ടി അനന്തൻ**. ശ്രീലങ്കൻ ക്രിക്കറ്റ് ടീമിലെ ഇതിഹാസ താരമായിരുന്ന ശരവണമുത്തു തലശ്ശേരിയിൽ വച്ച്  നടന്ന മത്സരത്തിൽ ഉച്ചഭക്ഷണത്തിനു മുമ്പ് മൈതാനത്തിന്റെ അകലെയുള്ള പള്ളിമുറ്റത്തേക്ക് പായിച്ച സിക്സറോടെ സെഞ്ച്വറി അടിച്ചപ്പോൾ. മറുപടി ബാറ്റിങിനു ഇറങ്ങിയ അനന്തൻ ലഞ്ചിനും ചായക്കുമിടയിൽ സെഞ്ച്വറി തികക്കുകയും പള്ളിമുറ്റത്തേക്ക് സിക്സർ അടിക്കുകയും ചെയ്തു. ഇന്ത്യൻ ഇലവനും യൂറോപ്യൻ ഇലവനും തമ്മിൽ 1944ൽ കണ്ണൂരിൽ വച്ച് നടന്ന മത്സരത്തിലും അനന്തൻ സെഞ്ച്വറി തികച്ചു.

## അവലംബം
കെ. ചന്ദ്രൻ പിള്ള

പകരം=സി.പി.ഐ(എം) (CPI(M)) നേതാവ്, സി.ഐ.ടി.യു (CITU) നേതാവ്|ലഘുചിത്രം|K. Chandran Pillai (കെ. ചന്ദ്രൻ പിള്ള)
കേരളത്തിലെ സി.പി.ഐ.(എം) നേതാവാണ് **കെ. ചന്ദ്രൻ പിള്ള**. നിലവിൽ  സി.പി.ഐ.(എം) സംസ്ഥാന കമ്മിറ്റി അംഗം, സി.ഐ.ടി.യു അഖിലേന്ത്യാ സെക്രട്ടറി എന്നീ നിലകളിൽ സജീവം. വിദ്യാർത്ഥി പ്രസ്ഥാനത്തിലൂടെ രാഷ്ട്രീയ രംഗത്ത് എത്തിയ ചന്ദ്രൻ പിള്ള ട്രേഡ് യൂണിയൻ പ്രവർത്തനങ്ങളിലെ സജീവ സാന്നിധ്യമാണ്. ഇദ്ദേഹം 2003 മുതൽ 2009 വരെ രാജ്യസഭാംഗമായിരുന്നു. 2011-ൽ നടന്ന പതിമൂന്നാം നിയസഭാ തിരഞ്ഞെടുപ്പിൽ കളമശ്ശേരിയിൽ നിന്നും എതിർ സ്ഥാനാർത്ഥിയായ മുസ്ലീം ലീഗിലെ ഇബ്രാഹിം കുഞ്ഞിനോട് പരാജയപ്പെട്ടു. ഇപ്പോൾ വിശാല കൊച്ചി വികസന അതോറിറ്റി (Greater Cochin Development Authority- GCDA) ചെയർമാനാണ്. 2022 ഫെബ്രുവരി 7-നാണ് GCDA ചെയർമാൻ ആയി ചുമതല ഏറ്റെടുത്തത്.  

## ജീവചരിത്രം
1956 ഓഗസ്റ്റ് 18ന് ജനിച്ചു. അച്ഛൻ എം. കേശവപിള്ള, അമ്മ എം. സരസ്വതിയമ്മ. ബാല്യവും വിദ്യാഭ്യാസവും വ്യവസായ നഗരമായ ഏലൂർ ഉദ്യോഗമണ്ഡൽ ടൌൺഷിപ്പിലെ എഫ്.എ.സി.ടി (FACT) സ്ക്കൂളിൽ. വിദ്യാർത്ഥിയായിരിക്കെ എസ്. എഫ് ഐ (SFI) യൂണിറ്റ് പ്രസിഡന്റും സെക്രട്ടറിയുമായി പ്രവർത്തിച്ചു. സ്ക്കൂൾ പാർലമെന്റിൽ അംഗമായിരുന്നു. കോളേജ് വിദ്യാഭ്യാസം എറണാകുളം സെന്റ് ആൽബർട്ട്സ് കോളേജിൽ കെമിസ്ട്രിയിൽ ബിരുദം.

ഭാര്യ കെ.എം. ഷീല (ടെൽക്ക്  മുൻ ജീവനക്കാരിയാണ്). മകൻ പ്രമോദ് സി ദാസ്, മകൾ ശാലിനി സി, മരുമകൻ ജിജിൻ പി, മരുമകൾ അബിഷ ബോവാസ്. 

## രാഷ്ട്രീയ ചരിത്രം
1967 മുതൽ കെ.എസ്.വൈ.എഫ് പ്രവർത്തകൻ. വിദ്യാർത്ഥി സംഘടനയിലും യുവജന സംഘടനയിലും 70കളുടെ തുടക്കത്തിൽ ഒരുപോലെ പ്രവർത്തിച്ചു.  പതിനേഴാം വയസ്സിൽ സി.പി.ഐ.(എം) ഏലൂർ ലോക്കൽ കമ്മിറ്റിയുടെ കീഴിലുള്ള പാണാടൻ കോളനി ബ്രാഞ്ചിൽ അംഗമായി. ലോക്കൽ സെക്രട്ടറിയും പ്രമുഖ എഴുത്തകാരനുമായ പയ്യപ്പിള്ളി ബാലനാണ് പാർട്ടി അംഗത്വം നൽകിയത്. 1977 ൽ കെ.എസ്.വൈ.എഫ് ഏലൂർ വില്ലേജ് സെക്രട്ടറിയായി. 1979 ൽ സംസ്ഥാന കമ്മിറ്റി അംഗമായും ജില്ലാ ജോയിന്റ് സെക്രട്ടറിയായും പ്രവർത്തിച്ചു. 1981 മുതൽ 1989 വരെ ഡി.വൈ.എഫ്.ഐ. ജില്ലാ പ്രസിഡന്റ്. ഇതേ കാലയളവിൽ വ്യവസായ മേഖലയിൽ സി.ഐ.ടി.യു സെക്രട്ടറിയായി. 1983 മുതൽ സി.ഐ.ടി.യു. ജില്ലാ ജോയിന്റ് സെക്രട്ടറിയുടെ ചുമതല. 1990 മുതൽ 34മത്തെ വയസ്സിൽ സി.ഐ.ടി.യു. ജില്ലാ സെക്രട്ടറിയായി. 2003 വരെ ജില്ലാ സെക്രട്ടറിയായി തുടർന്നു. 1986 മുതൽ സി.ഐ.ടി.യു. സംസ്ഥാന കമ്മിറ്റി അംഗമായി. 2000 -ൽ സംസ്ഥാന സെക്രട്ടറി. 1994 മുതൽ സി.ഐ.ടി.യു. ദേശീയ വർക്കിംഗ് കമ്മിറ്റി അംഗമാണ്. 1983 മുതൽ വിവിധ ഘട്ടങ്ങളിലായി ഹിന്ദുസ്ഥാൻ ഇൻസെക്ടിസൈട്സ് ലിമിറ്റഡ്, ടി.സി.സി., ഹിന്ദുസ്ഥാൻ ഓർ‌ഗാനിക് കെമിക്കൽ‌സ്, ബിനാമി സിങ്ക് കാർബോറാണ്ടം, തോഷിബ, ആലുവ ടോക്‌സ്റ്റെൽസ്, മിൽക്ക് മാർക്കറ്റിമംഗ് ഫെഡറേഷൻ,ജില്ലാ ബാങ്ക് എന്നിവടങ്ങളിൽ തൊഴിലാളി യൂണിയനുകൾക്ക് നേതൃത്വം നൽകി. രാജ്യസഭാഗമായിരിക്കെ തൊഴിൽ, വ്യവസായം എന്നിവ സംബന്ധിച്ച വിവിധ സ്റ്റാൻഡിംഗ് കമ്മിറ്റി, ഇൻ‌ഡസ്ട്രീസ് സ്റ്റാൻഡിംഗ് കമ്മിറ്റി, സ്റ്റീൽ & ഫെർട്ടിലൈസേഴ്സ് കൺസൾട്ടീവ് കമ്മിറ്റി എന്നിവയിലാണ് പ്രവർത്തിച്ചത്. പൊതുമേഖലാ വ്യവസായ സ്ഥാപനങ്ങളിലെ തൊഴിലാളി സംഘടനകളുടെ സംസ്ഥാന കോ-ഓർഡിനേഷൻ കമ്മിറ്റി കൺവീനറാണ് ഇപ്പോൾ. 
ലഘുചിത്രം|ജി.സി.ഡി.എ ചെയർമാൻ ആയി ചുമതലയേൽക്കുന്നു
## വഹിച്ച സ്ഥാനങ്ങൾ
*കെ. എസ്. വൈ. എഫ്  
*ഡിവൈഎഫ്ഐ ജില്ലാ പ്രസിഡന്റ് 
*സിഐടിയു ജില്ലാ സെക്രട്ടറി 
*സിഐടിയു സംസ്ഥാന സെക്രട്ടറി 
*സിഐടിയു ദേശീയ വർക്കിംഗ് കമ്മിറ്റി അംഗം 
*സി.പി.ഐ.(എം) സംസ്ഥാന കമ്മറ്റി അംഗം

## രാജ്യസഭ കാലഘട്ടവും പാർട്ടിയും

* 2003-2009 : സി.പി.ഐ.എം., എൽ.ഡി.എഫ്.

## അവലംബം


വർഗ്ഗം:സി.ഐ.ടി.യു. നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:1956-ൽ ജനിച്ചവർ
വർഗ്ഗം:രാജ്യസഭാംഗങ്ങൾ
അനുചരന്മാർ

ഭാരതീയനാടകങ്ങളിൽ നായകന്റെ സഹായികളായി പ്രത്യക്ഷപ്പെടുന്ന കഥാപാത്രങ്ങളാണ് **അനുചരന്മാർ**. വളരെ പരന്നതും പ്രസംഗകമായി വരുന്ന സംഭവങ്ങളോടുകൂടിയതുമായ ഇതിവൃത്ത ഘടനകളിൽ നായകസാമാന്യഗുണങ്ങൾ തികയാത്ത സഹായകന് *പീഠമർദൻ* എന്നാണ് പേര്. നായകനെ ശൃംഗാരകാര്യങ്ങളിലും അർഥവിചാരത്തിലും അന്തഃപുര രക്ഷണത്തിലും ദണ്ഡധർമകാര്യങ്ങളുടെ നിർവഹണത്തിലും സഹായിക്കുന്ന അനുചരൻമാരുണ്ട്. ശൃംഗാരവ്യാപാരങ്ങളിലെ സഹായകൻമാർ വിദൂഷകവിടചേടാദികളാണ്. മാല കെട്ടുന്നവരും വസ്ത്രം അലക്കുന്നവരും മുറുക്കാനെടുക്കുന്നവരും കുറിക്കൂട്ടുണ്ടാക്കുന്നവരും മറ്റും ഈ ഗണത്തിൽപെടും. ഭാഷയിലും വേഷത്തിലും ആകാരത്തിലും ഹാസകനും കലഹപ്രിയനും കർമകുശലനുമായ അനുചരനാണ് വിദൂഷകൻ. സമ്പൽ സുഖമില്ലാത്തവനും ധൂർത്തനും അല്പം കലാജ്ഞാനമുള്ളവനും ശൃംഗാരവേഷകുശലനും വാക്പടുവും സുമുഖനും സഭയിൽ സുസമ്മതനുമാണ് വിടൻ. പ്രേഷ്യനെന്നു പ്രസിദ്ധനായിട്ടുള്ളവൻ ചേടൻ. നായകനെ അർഥവിചാരത്തിൽ സഹായിക്കുന്ന ആളാണ് മന്ത്രി. ഷണ്ഡൻമാർ, വാമനൻമാർ, കിരാതൻമാർ, മ്ളേച്ഛൻമാർ, ആഭീരൻമാർ, ശകാരൻമാർ, കുബ്ജൻമാർ മുതലായവരാണ് അന്തഃപുരസഹായകൻമാർ. മത്തനും മൂർഖനും അഭിമാനിയും കുലഹീനനും സമ്പന്നനും അവിവാഹിതനും രാജസ്യാലനുമാണ് ശകാരൻ. ശകാരനെ മൃച്ഛകടികത്തിലും, ഷണ്ഡൻ, വാമനൻ, കിരാതൻ, കുബ്ജൻ എന്നിവരെ രത്നാവലിയിലും കാണാം. രാജാവിന്റെ ദണ്ഡ (ദുഷ്ടനിഗ്രഹ) സഹായകൻമാരാണ് ബന്ധുക്കളും സാമന്തൻമാരും കുമാരകൻമാരും കാടൻമാരും സൈനികരും. ധർമസഹായകൻമാർ ഋത്വിക്കുകളും പുരോഹിതൻമാരും ബ്രഹ്മജ്ഞാനികളും താപസൻമാരുമാണ്. ഇവരിൽ *പീഠമർദൻ*, മന്ത്രി, പുരോഹിതൻ എന്നിവർ ഉത്തമൻമാരും വിടനും വിദൂഷകനും മധ്യമൻമാരും ശകാരചേടാദികൾ അധമൻമാരുമായി ഗണിക്കപ്പെടുന്നു. നിസ്രഷ്ടാർഥൻ, മിതാർഥൻ, സന്ദേശഹരൻ ഇങ്ങനെ മൂന്നു വിധമുണ്ട് പ്രേഷ്യ(ദൂത)ൻമാർ.

വർഗ്ഗം:നാടകകഥാപാത്രങ്ങൾ
ഇരുപത്തിനാലായിരം കായൽ

ആലപ്പുഴ ജില്ലയിലെ ഏറ്റവും വലിയ നെൽകൃഷി പാടശേഖരങ്ങളൊന്നാണ്‌ **ഇരുപത്തിനാലായിരം കായൽ**. വെളിയനാട് ബ്ലോക്ക് പഞ്ചായത്തിലാണ് ഇത് സ്ഥിതി ചെയ്യുന്നത് 24000 ഏക്കർ വ്യാപിച്ചു കിടക്കുന്ന ഈ പാടശേഖരത്തിൽ വർഷത്തിൽ ഒരു തവണ നെൽകൃഷി ചെയ്യുന്നു.

## അവലംബം
ഐ-ഫൈ

കാലിഫോർണിയയിലെ മൗണ്ടൻ വ്യൂ ആസ്ഥാനമായി പ്രവർത്തിക്കുന്ന ഒരു എസ്.ഡി മെമ്മറി കാർഡ്, എസ്.എച്ച്.ഡിസി മെമ്മറി കാർഡ് എന്നിവ നിർമ്മിക്കുന്ന സ്ഥാപനമാണ് **ഐ-ഫൈ**. ഐ-ഫൈ കാർഡിന്റെ പ്രത്യേകത അതിനു വൈ-ഫൈ സാധ്യമാണ് എന്നുള്ളതാണ്. കാമറകളിൽ ഉപയോഗിക്കാവുന്ന ഐ-ഫൈ കാർഡുകൾ വഴി വയറുകളില്ലാതെ സ്വമേധയാ ഡിജിറ്റൽ ചിത്രങ്ങൾ തങ്ങളുടെ കമ്പ്യൂട്ടറിലേക്ക് കയറ്റാം (അപ്ലോഡ്) എന്നുള്ളതാണ്. ഈ കാർഡിന്റെ ചില മോഡലുകൾ വഴി സോഷ്യൽ നെറ്റ്വർക്ക്, ബ്ലോഗ് തുടങ്ങിയ വെബ്സൈറ്റുകളിലേക്കും ചിത്രങ്ങൾ അപ്ലോഡ് ചെയ്യാനാവും. മറ്റു ചില മോഡലുകൾ വഴി വീഡിയോ ഫയലുകൾ സ്വന്തം കമ്പ്യൂട്ടറിലേക്കോ യൂറ്റ്യൂബിലേക്കോ അപ്ലോഡ് ചെയ്യാം.
ക്ഷേത്രഗണിതജ്ഞ നിശാശലഭം

ലെപിഡോപ്റ്റെറ നിരയിൽപ്പെടുന്ന ഒരു കുടുംബമാണ്** ക്ഷേത്രഗണിതജ്ഞ [[നിശാശലഭം]]** അല്ലെങ്കിൽ **ജിയോമെട്രിഡെ**. വളരെ വലിയ കുടുംബമായ ഇതിൽപ്പെടുന്ന 35,000-ലധികം സ്പീഷിസുകളെ ഇതിനകം കണ്ടെത്തിയിട്ടുണ്ട്. നിരവധി ജനിതകശാസ്ത്ര പഠനങ്ങൾക്ക് വിധേയമാക്കപ്പെട്ടിട്ടുള്ള പെപ്പേർഡ് നിശാശലഭം ഈ കുടുംബത്തിലെ ഒരു ഇനമാണ്. ഇതിലെ മറ്റ് പല ഇനങ്ങളും കുപ്രസിദ്ധങ്ങളായ കീടങ്ങളാണ്. 

ചിറക് വിടർത്തിയിരിക്കുമ്പോൾ പൊതുവെ 3 സെന്റീമീറ്റർ നീളമുള്ളവയാണ് കൂടുതൽ ഇനങ്ങളും. 1 മുതൽ 5 സെന്റീമീറ്റർ വരെ നീളമുള്ളവയും ഉണ്ട്. ഉദരത്തിനു താഴെയായി ജോഡിയായി കാണപ്പെടുന്ന, ശ്രവണത്തിനായുള്ള റ്റിമ്പാനൽ അവയവം ഇവയുടെ സവിശേഷതകളിലൊന്നാണ്. 

ഇവയുടെ ശലഭപ്പുഴു ഇഴയുന്ന രീതി, സഞ്ചാരദൈർഘ്യം അളന്നുകൊണ്ടുള്ളതായി തോന്നിപ്പിക്കുന്നതിനാലാണ് ക്ഷേത്രഗണിതജ്ഞ നിശാശലഭം എന്ന പേര് ലഭിച്ചത്. 

വർഗ്ഗം:നിശാശലഭങ്ങൾ
ഫാകുണ്ടോ കബ്രാൾ

ലാറ്റിൻ അമേരിക്കയിലെ പ്രശസ്തനായ നാടോടി ഗായകനാണ് **ഫാകുണ്ടോ കബ്രാൾ** (ജീവിതകാലം: മേയ് 22, 1937 &ndash; ജൂലൈ 9, 2011). അദ്ദേഹത്തിന്റെ സ്വദേശം അർജന്റീനയാണ് . തന്റെ പാട്ടുകളിലൂടെ ശക്തമായ രാഷ്ട്രീയവിമർശനം ഉയർത്തിയ കബ്രാൾ 1970ലാണ് പ്രശസ്തിയിലേക്ക് ഉയരുന്നത്. അടിച്ചമർത്തലിന്റെയും വിപ്ലവങ്ങളുടെയും കാലഘട്ടത്തിലൂടെ കടന്നുപോയ ലാറ്റിൻ അമേരിക്കൻ ജനതയുമായി തന്റെ പാട്ടുകളിലൂടെ ഗാഢബന്ധം സ്ഥാപിക്കാൻ കബ്രാളിനായി. 165 ലധികം രാജ്യങ്ങളിൽ സംഗീത പര്യടനം നടത്തി. ഗ്വാട്ടിമാലയിൽ സംഗീതപരിപാടിയിൽ പങ്കെടുക്കാൻ  പോകവെ കബ്രാൾ ജൂലൈ 9, 2011 ന് വെടിവച്ചു കൊല്ലപ്പെട്ടു. 1996 ൽ ഐക്യരാഷ്ട്രസഭയുടെ മെസ്സൻജർ ഓഫ് പീസ് പുരസ്ക്കാരം ലഭിച്ചിട്ടുണ്ട്.

1970 കളുടെ മദ്ധ്യത്തിൽ തന്റെ രാജ്യത്തെ, പട്ടാളഭരണത്തിനെതിരായ പ്രതിഷേധമുയർത്തുന്ന പാട്ടുകൾ ആലപിച്ച ഫാകുണ്ടോ കബ്രാൾ, "പ്രതിഷേധപ്പാട്ടുകാരൻ" എന്നാണ് അറിയപ്പെട്ടത്. സംഗീതത്തിലെ സമരാവേശം അക്കാലത്ത് അദ്ദേഹത്തെ സ്വന്തം രാജ്യത്തിൽ നിന്ന് പലായനം ചെയ്ത് മെക്സിക്കോയിൽ പ്രവാസജീവിതം നടത്തുന്നതിനും ഇടയാക്കി. "No soy de aquí ni soy de allá" ("I'm not from here nor there" - "ഞാനിവിടെനിന്നുമല്ല, അവിടെ നിന്നുമല്ല") എന്ന വരികളിലൂടെ പ്രസിദ്ധനായ അദ്ദേഹം 150 ൽപ്പരം രാജ്യങ്ങളിൽ സംഗീതപരിപാടികൾ അവതരിപ്പിച്ചിട്ടുണ്ട്. ജന്മസിദ്ധ ഗായകനെന്നതിലുപരി ഗിത്താർ വാദകൻ, നോവലിസ്റ്റ് എന്ന നിലയിലും കബ്രാൾ പ്രസിദ്ധനായിരുന്നു.
## അവലംബം


വർഗ്ഗം:നാടോടി ഗായകർ
വർഗ്ഗം:1937-ൽ ജനിച്ചവർ
ആലത്തൂർ അനുജൻ നമ്പൂതിരിപ്പാട്

സാഹിത്യത്തിലും പത്രപ്രവർത്തനത്തിലും വൈദ്യശാസ്ത്രത്തിലും വിജയം വരിച്ച ഒരു കേരളീയപണ്ഡിതനായിരുന്നു **ആലത്തൂർ അനുജൻ നമ്പൂതിരിപ്പാട്**‍. കൊച്ചി വടക്കാഞ്ചേരി ആലത്തൂർ ജനാർദനൻ നമ്പൂതിരിയുടെ പുത്രനായി കൊല്ലവർഷം 1057 മേടം 12-ന് (1882 ഏപ്രിൽ) ജനിച്ചു. കൃഷ്ണൻ എന്നായിരുന്നു പേര്. ഗുരുകുല സമ്പ്രദായപ്രകാരം പ്രഗല്ഭൻമാരായ ആചാര്യൻമാരുടെ അടുത്തുനിന്നു കാവ്യനാടകാലങ്കാരങ്ങളും വേദശാസ്ത്രങ്ങളും വൈദ്യവും അഭ്യസിച്ച് നമ്പൂതിരിസമുദായത്തിന്റെ സർവതോമുഖമായ പുരോഗതിക്കുവേണ്ടിയുള്ള യത്നങ്ങളിൽ പങ്കെടുത്തു. അസാധാരണമായ കവിതാവാസനയാൽ അനുഗൃഹീതനായിരുന്ന ഇദ്ദേഹം 22-ആമത്തെ വയസ്സിൽ ബ്രഹ്മാനന്ദവിലാസം കാവ്യവും വേളീമഹോത്സവം തുള്ളലും രചിച്ചു. സാഹിത്യസൌരഭം (കവിതാസമാഹാരം), ഭർത്തൃഹരിസുഭാഷിതം (കിളിപ്പാട്ട്), ശ്രീമൂലശതകം (കാവ്യം), റാണി ഗംഗാധര ലക്ഷ്മി (ചരിത്രാഖ്യായിക) എന്നിവയാണ് മറ്റു പ്രധാന കൃതികൾ. ലന്തക്കാർ പറങ്കികളെ തോല്പിച്ചു കൊടുങ്ങല്ലൂരിലെയും കൊച്ചിയിലെയും കോട്ടകൾ പിടിച്ചടക്കിയ കൊല്ലം 9-ആം നൂറ്റാണ്ടിന്റെ പൂർവാർധത്തിലെ കൊച്ചി രാജ്യചരിത്രം പശ്ചാത്തലമാക്കി നിർമിച്ചിട്ടുള്ള റാണി ഗംഗാധരലക്ഷമിയാണ് ഇവയിൽ ഏറ്റവും ശ്രദ്ധേയം. 1943 ജനുവരി 7-ന് ഇദ്ദേഹം അന്തരിച്ചു.
ആകാശത്തിന്റെ നിറം

2010 - ലെ ദേശീയപുരസ്കാരം നേടിയ വീട്ടിലേക്കുള്ള വഴി എന്ന ചലച്ചിത്രത്തിന്റെ സംവിധായകനായ ഡി. ബിജുവിന്റെ നാലാമത് ചിത്രമാണ് **ആകാശത്തിന്റെ നിറം**. അമ്പലക്കര ഗ്ലോബൽ ഫിലിംസാണ് ഈ ചിത്രം നിർമ്മിച്ചത്. ആൻഡമാൻ നിക്കോബാർ ദ്വീപിലെ നാല് പേരുടെ കഥയാണ് ചിത്രത്തിന്റെ ഇതിവൃത്തം. ആൻഡമാൻ നിക്കോബാർ ദ്വീപിലെ നീൽ ദ്വീപിലാണ് ചിത്രീകരണം നടന്നത്. പൃഥ്വിരാജ്, ഇന്ദ്രജിത്ത്, നെടുമുടി വേണു, അനൂപ് ചന്ദ്രൻ, ഇന്ദ്രൻസ്, ശ്രീരാമൻ, സി.ജെ. കുട്ടപ്പൻ, ഗീഥ, സലാം, മാസ്റ്റർ ഗോവർധൻ, അമല പോൾ എന്നിവരാണ് ചിത്രത്തിലെ പ്രധാനകഥാപാത്രങ്ങളെ അവതരിപ്പിക്കുന്നത്. ബിജുവിന്റെ 8 വയസ്സ് പ്രായമുള്ള മകനും ചിത്രത്തിൽ അഭിനയിച്ചിരിക്കുന്നു. ചിത്രീകരണ വേളയിൽ തന്നെയാണ് ചിത്രത്തിന്റെ സംഭാഷണങ്ങൾ രേഖപ്പെടുത്തിയത്. ചിത്രത്തിലെ കഥാപാത്രങ്ങൾക്ക് പ്രത്യേകം പേരുകളില്ല.

2011-ൽ ഗോവയിൽ നടന്ന അന്താരാഷ്ട്ര ചലച്ചിത്രോത്സവത്തിൽ നവംബർ 24-ന് വിദേശ പ്രതിനിധികൾക്കായി ചിത്രത്തിന്റെ പ്രത്യേക പ്രദർശനം നടത്തി. 2012-ൽ ചൈനയിൽ നടന്ന ഷാങ്ഹായ് മേളയിൽ ഈ ചിത്രം പ്രദർശിപ്പിച്ചു. 17 ചിത്രങ്ങളാണ് മേളയിൽ പ്രദർശിപ്പിക്കുന്നത്. 106 രാജ്യങ്ങളിൽ നിന്നുള്ള 1806 ചലച്ചിത്രങ്ങളിൽ നിന്നുമാണ് ഈ ചിത്രം തിരഞ്ഞെടുക്കപ്പെട്ടത്. 11 വർഷങ്ങൾക്കു ശേഷമാണ് ഒരു മലയാളചിത്രം ഇതിനായി തിരഞ്ഞെടുക്കപ്പെട്ടത് 2011-ലെ സംസ്ഥാന ചലച്ചിത്രപുരസ്കാരത്തിൽ ജൂറിയുടെ പ്രത്യേക  പുരസ്കാരം ഈ ചിത്രത്തിനു ലഭിച്ചു.

കസാഖിസ്ഥാനിലെ യുറേഷ്യ രാജ്യാന്തര ചലച്ചിത്രാത്സവത്തിന്റെ മത്സര വിഭാഗത്തിലേക്കു ആകാശത്തിന്റെ നിറം തിരഞ്ഞെടുക്കപ്പെട്ടു. മികച്ച ചിത്രത്തിനുള്ള ഓസ്‌കാർ പുരസ്‌കാരത്തിന്റെ നോമിനേഷനുള്ള ചുരുക്കപ്പട്ടികയിലും ചിത്രം സ്ഥാനം നേടി.
## കഥാസംഗ്രഹം
ചെറുപ്പക്കാരനായ പോക്കറ്റടിക്കാരൻ (ഇന്ദ്രജിത്) ഒരു തുറമുഖ നഗരത്തിലെ കരകൗശല വിൽപ്പനകേന്ദ്രത്തിൽ കണ്ടുമുട്ടുന്ന വൃദ്ധനെ (നെടുമുടി വേണു) കത്തികാട്ടി ഭീഷണിപ്പെടുത്തി പണം കവരാൻ ശ്രമിക്കുന്നു. എന്നാൽ ചെറുപ്പകാരന്റെ പ്രതീക്ഷകളെ അട്ടിമറിച്ചുകൊണ്ട് വൃദ്ധൻ പെട്ടെന്ന് ബോട്ട് മുന്നോട്ടെടുത്തു. ഒറ്റപ്പെട്ട ഒരു ദ്വീപിലാണ് ആ ബോട്ട് എത്തിച്ചേർന്നത്. അവിടെ വൃദ്ധനെക്കൂടാതെ വേലക്കാരൻ (അനൂപ് ചന്ദ്രൻ), ബധിരയും മൂകയുമായ യുവതി (അമല പോൾ), ഒരാൺകുട്ടി (ഗോവർദ്ധൻ) എന്നിവർ മാത്രമാണ് ഉണ്ടായിരുന്നത്. ദ്വീപിൽ നിന്നും രക്ഷപ്പെടാൻ യാതൊരു വഴിയുമില്ലെന്നു ചെറുപ്പക്കാരൻ തിരിച്ചറിയുന്നു. അതിനാലുള്ള ദേഷ്യവും അസ്വസ്ഥതയും അയാൾ പലവിധത്തിൽ പുറത്തുകാണിക്കുന്നു. എന്നാൽ അതിനൊന്നും യാതൊരു ഫലവും കാണുന്നില്ല. വൃദ്ധന്റെ യാത്രകളിലുള്ള ദുരൂഹതകളും പലപ്പോഴും ദ്വീപിലെത്തിച്ചേരുന്ന ഒരു യുവാവും (പൃഥ്വിരാജ്) ചെറുപ്പക്കാരനെ അസ്വസ്ഥനാക്കുന്നു.

നഗരത്തിന്റെ അഴുക്കു ജീവിതത്തിൽ പൂണ്ടിരുന്ന ചെറുപ്പക്കാരൻ പതിയെ ദ്വീപിലെ സ്വച്ഛവും ശാന്തവുമായ ജീവിതവുമായി പൊരുത്തപ്പെടുന്നു. ഈ  വേളയിൽ  പ്രകൃതിയെക്കുറിച്ചും തനിക്കു വേണ്ടി മാത്രമല്ലാതെ ജീവിക്കുന്നതെക്കുറിച്ചുമൊക്കെയുള്ള തിരിച്ചറിവുകൾ അയാളിൽ ജനിക്കുന്നു.

## അഭിനേതാക്കൾ
* നെടുമുടി വേണു - വൃദ്ധൻ 
* ഇന്ദ്രജിത്ത് - ചെറുപ്പക്കാരൻ 
* പൃഥ്വിരാജ് - ഡോക്ടർ 
* അമല പോൾ—ചെറുപ്പക്കാരി 
* അനൂപ് ചന്ദ്രൻ - സഹായി 
* മാസ്റ്റർ ഗോവർദ്ധൻ - പയ്യൻ

## അണിയറപ്രവർത്തകർ
* സംവിധാനം - ഡി. ബിജു
* നിർമ്മാണം - കെ. അനിൽകുമാർ, ഗ്ലോബൽ ഫിലിംസ്
* ഛായാഗ്രഹനം - എം.ജെ. രാധാകൃഷ്ണൻ
* ഗാനരചന: ഒ.എൻ.വി.
* സംഗീതം: രവീന്ദ്ര ജയിൻ
* പശ്ചാത്തലസംഗീതം: ഐസക് തോമസ് കൊട്ടുകാപ്പള്ളി

## അവലംബം

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
വർഗ്ഗം:രവീന്ദ്ര ജയിൻ സംഗീതം പകർന്ന ചിത്രങ്ങൾ
വർഗ്ഗം:ഓ.എൻ വിയുടെ ഗാനങ്ങൾ
അനുദ്രുതം

അർധചന്ദ്ര (υ) സംജ്ഞയുള്ളതും ഒരക്ഷരകാലം മാത്രം സമയദൈർഘ്യമുള്ളതും കൈപ്പത്തി കമഴ്ത്തി ഒന്നടിക്കുന്നതുമായ താളാംഗമാണ് **അനുദ്രുതം**. സംഗീതത്തിന്റെ മാതാവ് ശ്രുതിയും പിതാവ് ലയവും (താളം) ആണെന്നാണ് സങ്കല്പം. കാലം, മാർഗം, ക്രിയ, അംഗം, ഗ്രഹം, ജാതി, കള, ലയം, യതി പ്രസ്താരം എന്നീ ദശപ്രമാണങ്ങളിൽ നാലാമത്തേതായ അംഗം താളത്തിന്റെ അവയവമാണ്. ഷഡംഗം എന്ന പേരിൽ പ്രചാരമുള്ള ആറ് അംഗങ്ങളിൽ ആദ്യത്തേതാണ് അനുദ്രുതം. മറ്റ് അഞ്ചെണ്ണം ദ്രുതം, ലഘു, ഗുരു, പ്ലുതം, കാകപാദം എന്നിവയാണ്. ഇവയിൽ അനുദ്രുതം, ദ്രുതം, ലഘു എന്നീ അംഗങ്ങൾ മാത്രമേ സപ്തതാളങ്ങളിൽ പ്രയോഗിക്കുന്നുളളു. എന്നാൽ, 108 താളങ്ങളിൽ ഈ ആറ് അംഗങ്ങളും പ്രയോഗിക്കുന്നുണ്ട്.
അനുനാസിക സംസർഗം

തൊട്ടടുത്തു വരുന്ന അനുനാസികശബ്ദത്തിന്റെ സ്വാധീനതമൂലം ഒരു വർണത്തിന് അനുനാസികസ്വഭാവം ഉണ്ടാകുന്ന വ്യാകരണപ്രക്രിയാണ് **അനുനാസിക സംസർഗം**. 

ഉദാ. **നെല്+മണി = നെന്മണി** 

അനുനാസികാതിപ്രസരത്തിനു മുന്നോടിയായി ഈ വർണവികാരം സംഭവിക്കാറുണ്ട്. 
 
ഉദാ. **നിൻ + കൾ = നിങ്ങൾ**

(ഇവിടത്തെ അനുനാസികം തൊട്ടു പിമ്പേയുള്ള വർഗത്തെ സ്വാധീനിക്കുന്നു. തൻമൂലം *ന*കാരത്തിന് കവർഗത്തിന്റെ അനുനാസികമായ *ങ*കാരം വരുന്നു. വർണങ്ങൾ ഒരേ വർഗത്തിൽപ്പെട്ടതാകുമ്പോൾ അനുനാസികാതിപ്രസരത്തോളം വ്യാപിക്കുന്ന അനുനാസികസംസർഗം ഉണ്ടാകുന്നു. (നെഞ്ച്-നെഞ്ഞ്).  

## ഇതുകൂടികാണുക
*അനുനാസികാതിപ്രസരം

വർഗ്ഗം:വ്യാകരണം
അനുപല്ലവി

സംഗീതനിബദ്ധമായ ഗാനങ്ങളുടെ അംഗങ്ങളിലൊന്നാണ് **അനുപല്ലവി**. പല്ലവി, അനുപല്ലവി, ചരണം എന്നിങ്ങനെയാണ് അംഗങ്ങളുടെ ക്രമം. പല്ലവിയുമായി സംഗീതപരമായും സാഹിത്യപരമായും അനുപല്ലവി ബന്ധപ്പെട്ടിരിക്കും. ഉദാഹരണം.

അനുപല്ലവികളില്ലാത്ത ഗാനങ്ങൾ ധാരാളമുണ്ട്. പല്ലവിയുമായി ബന്ധപ്പെടുത്തിക്കൊണ്ടുള്ള അനുപല്ലവിയോടുകൂടിയ ഗാനങ്ങൾ ഉണ്ടാക്കിത്തുടങ്ങിയത് ത്യാഗരാജഭാഗവതരുടെ കാലംമുതല്ക്കാണെന്നു പറയപ്പെടുന്നു. ചരണത്തിന്റെ അവസാനഭാഗമാണ് അനുചരണം. മിക്ക കീർത്തനങ്ങളിലും അനുചരണത്തിലെ സംഗീതാംശം അനുപല്ലവിയുടേതായിട്ടാണ് കണ്ടുവരുന്നത്. പല്ലവി, അനുപല്ലവി, പല്ലവി, ചരണം എന്നിങ്ങനെയാണ് പാടുന്നതിനുള്ള ക്രമം.

വർഗ്ഗം:സംഗീതം
കൽപധേനു കാർഷിക മാസിക

കേരള കാർഷിക സർവ്വകലാശാലയുടെ ഔദ്യോഗിക കാർഷിക മാസികയാണ് **കൽപധേനു കാർഷിക മാസിക**. സർവ്വകലാശാല ആരംഭിച്ച് ആദ്യ കാലം മുതൽ പ്രസിദ്ധീകരിച്ചു കൊണ്ടിരുന്നു. സാങ്കേതിക കാരണങ്ങൾ  കഴിഞ്ഞ മൂന്ന് വർഷമായി മുടങ്ങിക്കിടക്കുകയായിരുന്ന മാസിക പുനപ്രസിദ്ധീകരിക്കാനിരിക്കുകയാണ്. സർവകലാശാലയുടെ ഗവേഷണ ഫലങ്ങളും ഓരോ സീസണിൽ അവലംബിക്കേണ്ട കാർഷിക രീതികളും ഉൾപ്പെടെ എല്ലാ വിവരങ്ങളും അറിയിക്കുന്ന പ്രസിദ്ധീകരണം കർഷകർക്ക് വളരെ പ്രയോജനകരമായിരുന്നു. മികച്ച കാർഷിക പ്രസിദ്ധീകരണമെന്ന പേരും മാസികക്കുണ്ടായിരുന്നു. പട്ടാമ്പി നെല്ല് ഗവേഷണകേന്ദ്രം ഡയറക്ടറായ ഡോ. പി.വി ബാലചന്ദ്രനാണ് മാസികയുടെ ഡയറക്ടർ.

## അവലംബം

വർഗ്ഗം:കാർഷിക മാസികകൾ
അനുപ്രാസം

പദ്യത്തിൽ വ്യഞ്ജനാക്ഷരങ്ങളുടെ ആവർത്തനമാണ് പ്രാസം. ഒരേ വ്യഞ്ജനത്തിന്റെ ആവർത്തനം നാലു പാദത്തിലും പ്രഥമാക്ഷരം, അന്ത്യാക്ഷരം മുതലായ ക്ലുപ്തസ്ഥാനങ്ങളിൽ വന്നാൽ അവയ്ക്ക് ആദിപ്രാസം, ദ്വിതീയാക്ഷരപ്രാസം, അന്ത്യപ്രാസം തുടങ്ങിയ പേരുകൾ. ഈ വിധത്തിലല്ലാതെ ഒരു പാദത്തിലോ ഒന്നിലധികം പാദങ്ങളിലോ ഒന്നോ അധികമോ വ്യഞ്ജനം ആവർത്തിക്കപ്പെടുന്നതാണ് **അനുപ്രാസം**.

അനുപ്രാസം പ്രധാനമായി മൂന്നിനമാണ്: ഛേകാനുപ്രാസം. കൂട്ടക്ഷരത്തെ ഇരട്ടയായി ആവർത്തിക്കുന്നത്.

ഉദാ.

വൃത്ത്യനുപ്രാസം. കൂട്ടക്ഷരത്തെ ഒന്നിലേറെത്തവണയോ ഒറ്റയക്ഷരത്തെ ഒന്നോ അധികമോ തവണയോ ആവർത്തിക്കുന്നത്.

ഉദാ.

(ശിഷ്യനും മകനും)

ഉപനാഗരികാവൃത്തി തുടങ്ങിയ വൃത്തി(രീതി)കളെ ജനിപ്പിക്കുകയാലാണ് വൃത്താനുപ്രാസം എന്നു പേരുണ്ടായത്. മധുരവ്യഞ്ജനപ്രാസം, വൈദർഭീരീതി എന്ന് തുടങ്ങിയ ഭാഷാഭൂഷണത്തിലെ രീതി വിവരണങ്ങളും അവയ്ക്കു കാണിച്ചിട്ടുള്ള പ്രാസബഹുലമായ ലക്ഷ്യങ്ങളും കുട്ടിക്കൃഷ്ണമാരാരുടെ സാഹിത്യഭൂഷണത്തിൽ വിമർശിക്കപ്പെട്ടിട്ടുണ്ട്.

ലാടാനുപ്രാസം. താത്പര്യത്തിൽ മാത്രം ഭേദം കല്പിച്ച് ഒരേ പദസമൂഹത്തെ ആവർത്തിക്കുന്നത്.

ഉദാ.
കൂരി

**കൂരി** അഥവാ **ഏട്ട** എന്ന പേരിൽ അറിയപ്പെടുന്ന ഒരു സമുദ്രജലമൽസ്യമാണിത്. ശുദ്ധജലത്തിലും കടൽ വെള്ളത്തിലും ഇതിന്റെ വകഭേദങ്ങൾ ഉണ്ട്. 

## വകഭേദങ്ങൾ
കൂരി, ചില്ലാൻ, മുള്ളാകട്‌ല, മഞ്ഞക്കൂരി എന്നീ പേരിൽ അറിയപ്പെടുന്ന താരതമ്യേന ചെറിയ മൽസ്യങ്ങൾ ശുദ്ധജലത്തിലും ഓരു വെള്ളങ്ങളിലും അഴിമുഖങ്ങളിലും കായലിലും കാണപ്പെടുന്നു. കടലിലുള്ള ഏട്ട സ്രാവിനെപ്പോലെ പോലെ വളരെ വലിപ്പത്തിലുള്ളതും കാണാറുണ്ട്. മുന്തിരിക്കുലകളെപ്പോലെയുള്ള ഈ മത്സ്യത്തിന്റെ മുട്ടകൾ രുചിയേറിയതും മൽസ്യവിഭവങ്ങളിൽ പ്രധാനവുമാണ്‌.
 
ശുദ്ധജലത്തിലും ഉപ്പുവെള്ളത്തിലും വസിക്കുന്ന ഇവയുടെ ഉടലിനെക്കാൾ തല ഉപയോഗിച്ചുള്ള എട്ടത്തലക്കറിയാണു കേരളീയർക്ക് പ്രിയം.
കേരള തീരത്ത് പരിശോധനക്ക് വിധേയമായ മത്സ്യ സ്പീഷിസുകളിൽ ഏട്ട മത്സ്യം അപകട ഭീഷണി നേരിടുന്നുവെന്ന് ഈയടുത്ത് പഠനങ്ങൾ രേഖപ്പെടുത്തിയിട്ടുണ്ട്.
## ഇതും കാണുക
മഞ്ഞക്കൂരി

## അവലംബം

## പുറത്തേക്കുള്ള കണ്ണികൾ

വർഗ്ഗം:ഭക്ഷ്യയോഗ്യമായ മത്സ്യങ്ങൾ
ജൂബ

ദക്ഷിണ സുഡാന്റെ തലസ്ഥാനമാണ് **ജൂബ** **Juba** () . 2011 ജൂലൈ 9 ന് രൂപം കൊണ്ട ദക്ഷിണ സുഡാനിലെ ഏറ്റവും വലിയ നഗരവും ജൂബയാണ്.ദക്ഷിണസുഡാനിലെ 28 സംസ്ഥാനങ്ങളിലൊന്നായ ജൂബെക്കിന്റെ ആസ്ഥാനവും ജൂബയാണ്. വെള്ള നൈൽ നദിയുടെ തീരത്താണ് ഈ നഗരം സ്ഥിതി ചെയ്യുന്നത്.2011 ലെ കണക്കുകൾ അനുസരിച്ച് 3,72,000 ആണ് ജൂബയിലെ ജനസംഖ്യ.
## അവലംബം

## External links

* Fisher, J. 2005, 'Southern Sudan's Front-line Town', *BBC News*, 20 April 2005.
* Holt, K. 2007, 'In pictures: Juba's Street Struggle', *BBC News*, 4 January 2007.
* Sudan And Uganda Sign MoU To Develop Infrastructure 
* 'Gulu-Juba rail link underway' 
* World's Newest Nation would Start Almost from Scratch  – article & video by *[[The McClatchy Company|McClatchy]]*
* Profile of The City of Juba 

വർഗ്ഗം:ദക്ഷിണ സുഡാൻ
വർഗ്ഗം:ആഫ്രിക്കയിലെ തലസ്ഥാനങ്ങൾ
കൃഷിപ്പാട്ട്

കൃഷിപാട്ടുകൾ നാടൻപാട്ടുകളാണ്. വാമൊഴിയായി തലമുറകളായി കൈമാറി വന്നവയാണ് . കൃഷി ചെയുന്ന സമയം അവയുടെ ആയാസം കുറയ്ക്കാൻ പാടുന്നവയാണിത്. പാട്ടുകൾ പല തരമുണ്ട്.. 

അവയിൽ ചിലതു മാത്രമാണ് താഴെ കൊടുത്തിരിക്കുന്നത്... 
* ഞാറ്റുപാട്ട്
* വിത്തിടീൽപാട്ട് 
* ചക്പാട്ട്

* കിളിയാട്ടുപാട്ട് 
* കളപറിക്കൽ പാട്ടുകള്
ഫുജൈറ

യു.എ.ഇ.യിലെ ഒരു എമിറേറ്റ് ആണ്‌ **ഫുജൈറ**. ഇത് ഒമാൻ ഗൾഫ് തീരത്തിനോട് ഏറ്റവും സമാന്തരമായി ചേർന്നുകിടക്കുന്നു. 

## ഭൂപ്രകൃതി
ഏതാണ്ട് പൂർണ്ണമായും മലകളാലും ചെറുതാഴ്വാര മടക്കുകളാലും സമുദ്രതീരങ്ങളാലും കിടക്കുന്നു. ഏതാണ്ട് 1150 ഓളം ചതുരശ്രകിലോമീറ്റർ വിസ്തൃതിയുള്ള ഈ  പ്രദേശം അറേബ്യൻ ഗൾഫിലെത്തന്നെ ഏറ്റവും മനോഹരമായ പ്രദേശമാണ്.  ഫുജൈറയിലെ മറ്റൊരു പ്രത്യേകത, അവിടുത്തെ കൃഷിത്തോട്ടങ്ങളാണ്, തേനീച്ച വളർത്തൽ മുതൽ മാവ്, നാരങ്ങ, വാഴ എന്ന് വേണ്ട കേരളത്തിലും 
തമിഴ്‌നാട്ടിലും കൃഷിചെയ്യുന്ന ഒരു വിധം ഉല്പ്പന്നങ്ങളെല്ലാം ചെറിയതോതിലെങ്കിലും ഇവിടെയും കൃഷി ചെയ്യുന്നു.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഐക്യ അറബ് എമിറേറ്റുകൾ
അനുഭവ നിരപേക്ഷം, അനുഭവ സാപേക്ഷം

ഇന്ദ്രിയാനുഭവത്തിൽക്കൂടി ലഭിക്കാത്തതും മനുഷ്യമനസ്സിൽ സ്വയമേ ഉള്ളതുമായ അറിവ് **അനുഭവനിരപേക്ഷ** (a priori)വും ഇന്ദ്രിയാനുഭവത്തിൽകൂടി ലഭിക്കുന്ന അറിവ് **അനുഭവസാപേക്ഷ** (a posteriori)വുമാണ്. മനുഷ്യമനസ് ഇന്ദ്രിയങ്ങളിലൂടെ ബാഹ്യലോകവുമായി ബന്ധപ്പെടുന്നതിനു മുമ്പുതന്നെ സ്വയം തെളിവു നല്കുന്ന സത്യങ്ങൾ (self evident truths) മനുഷ്യമനസ്സിൽ ഉണ്ടെന്ന് യുക്തിവാദികളും വിശ്വസിക്കുന്നു. ഈ സത്യങ്ങൾക്ക് അനുഭവങ്ങളുമായി യാതൊരു ബന്ധവും ഇല്ലാത്തതുകൊണ്ടും സ്വയമേ അർഥവത്തായതു (self valid) കൊണ്ടും അവയെ അനുഭവനിരപേക്ഷസത്യങ്ങൾ എന്നു പറയാം. അനുഭവനിരപേക്ഷരീതി (a priori method) തത്ത്വശാസ്ത്രത്തിൽ ആദ്യമായി ഉപയോഗിച്ചത് ഗ്രീക്കുതത്ത്വചിന്തകനായ പാർമനൈഡ്സും (Parmenides) അദ്ദേഹത്തിന്റെ അനുയായിയായ സെനൊയും (Zeno) ആണ്. പ്രസിദ്ധ ഗ്രീക്കു ദാർശനികനായ പ്ലേറ്റോയുടെ തത്ത്വചിന്ത അനുഭവനിരപേക്ഷരീതിയിലൂടെ ആയിരുന്നു. അരിസ്റ്റോട്ടലും ഈ രീതി അംഗീകരിച്ചിരുന്നു. ആധുനിക തത്ത്വചിന്തയിൽ ദെക്കാർത്ത്, സ്പിനോസാ, ലൈബ്നിറ്റ്സ്, കാന്റ്, ഹെഗൽ, ബ്രാഡ്ലി തുടങ്ങിയവർ അനുഭവനിരപേക്ഷജ്ഞാനത്തെ അംഗീകരിച്ച് അവരുടെ തത്ത്വചിന്തകൾക്ക് രൂപം നല്കിയിട്ടുള്ളവരാണ്.

## അനുഭവവാദികൾ

അനുഭവസാപേക്ഷജ്ഞാനത്തെ അംഗീകരിക്കുന്നവരെല്ലാം അനുഭവവാദികളാണ്. എല്ലാ അറിവിന്റെയും ഉറവിടം അനുഭവമാണ് എന്ന് അവർ വിശ്വസിക്കുന്നു. ആദർശങ്ങളെക്കാൾ പ്രാധാന്യം വസ്തുനിഷ്ഠമായ സത്യങ്ങൾക്കാണ്; സ്വയം അർഥവത്തായ സത്യങ്ങൾക്കല്ല. ബേക്കൺ, ലോക്ക്, ബെർക്കിലി, ഹ്യൂം, റീഡ് (Ried) തുടങ്ങിയവർ അനുഭവസാപേക്ഷജ്ഞാനത്തെ അംഗീകരിക്കുന്നവരാണ്. ഇതിന്റെ അടിസ്ഥാനത്തിലാണ് അവർ അനുഭവവാദത്തിനു രൂപംകൊടുത്തത്. അനുഭവത്തിന്റെ അടിസ്ഥാനത്തിൽ ഒരു ജ്ഞാനമീമാംസ രൂപവത്കരിക്കുവാൻ ശ്രമിച്ച ആധുനിക ദാർശനികനാണ് ഫ്രാൻസിസ് ബേക്കൺ. അനുഭവവാദത്തിലൂടെ ഇന്ദ്രിയാനുഭവത്തിന്റെ അടിസ്ഥാനത്തിൽ മാത്രമേ ജ്ഞാനം സാധ്യമാകയുള്ളു എന്ന വിശ്വാസത്തിൽ തുടങ്ങി അവസാനം അങ്ങനെ കിട്ടുന്ന അറിവ് യഥാർഥ ജ്ഞാനമല്ലെന്നും യഥാർഥജ്ഞാനം അപ്രാപ്യമാണെന്നും ഉള്ള നിഗമനത്തിലാണ് ഹ്യൂം എത്തിച്ചേർന്നത്.

മനുഷ്യന്റെ എല്ലാ അറിവും അനുഭവനിരപേക്ഷമാണെന്ന് ലൈബ്നിറ്റ്സും എല്ലാ അറിവും അനുഭവസാപേക്ഷമാണെന്ന് ലോക്കും പറയുമ്പോൾ ഇവ രണ്ടും രണ്ടുതരം അറിവല്ലെന്നും അറിവിന്റെ രണ്ട് അവിഭാജ്യഘടകങ്ങൾ മാത്രമാണെന്നും കാന്റ് വാദിക്കുന്നു. ഇവയിൽ ഏതെങ്കിലും ഒന്ന് നിഷേധിക്കുകയാണെങ്കിൽ ജ്ഞാനം സാധ്യമാവുകയില്ല. സംവേദനശക്തി (sensibility), ധാരണ (understanding), യുക്തി (reason) എന്നീ മൂന്നു മാനസികപ്രക്രിയകളിൽകൂടിയാണ് കാന്റിന്റെ സിദ്ധാന്തം അനുസരിച്ച് ജ്ഞാനസമ്പാദനം സാധ്യമാകുന്നത്. ധാരണാരൂപങ്ങൾ (categories of understanding) അനുഭവനിരപേക്ഷമാണ്. അവ മനുഷ്യമനസ്സിലെ ജന്മസിദ്ധമായ രൂപങ്ങളാണ്. ഇവ ഇന്ദ്രിയാനുഭവങ്ങളിൽ അധിഷ്ഠിതമല്ല. ഇന്ദ്രിയസിദ്ധമായ എല്ലാ അനുഭവങ്ങളും അറിവുകളായി തീരുന്നത് മനസ്സിലെ നിരപേക്ഷഘടക (forms and categories) ങ്ങളിൽ കൂടി കടന്നുപോയതിനു ശേഷമാണ്. അനുഭവത്തിൽനിന്ന് വിവിധ വസ്തുക്കൾ തമ്മിലുള്ള അനിവാര്യബന്ധത്തെ കണ്ടുപിടിക്കാൻ സാധ്യമല്ല. അതിന് യുക്തിയെ ആശ്രയിച്ചേ മതിയാകൂ. യുക്തിവാദത്തിന്റെയും ഇന്ദ്രിയാനുഭവവാദത്തിന്റെയും സമന്വയമാണ് കാന്റിന്റെ ദർശനം.

അനുഭവ നിരപേക്ഷവും അനുഭവ സാപേക്ഷവും ജ്ഞാനത്തിന്റെ രണ്ട് അവിഭാജ്യഘടകങ്ങളാണെന്നാണ് നിഷ്പക്ഷമതികളുടെ അഭിപ്രായം.

## അവലംബം

## പുറംകണ്ണികൾ

*a priori vs. a posteriori 
*A priori and a posteriori - New World Encyclopedia
*A priori vs a posteriori
ശിവനസമുദ്ര ഹൈഡ്രോ ഇലക്ട്രിക് പവർ സ്റ്റേഷൻ

1902 - ഇൽ കമ്മീഷൻ ചെയ്ത ഏഷ്യയിലെ തന്നെ ആദ്യത്തെ ഹൈഡ്രോ ഇലക്ട്രിക് പവർ സ്റ്റേഷൻ ആണ് കർണാടകയിലെ മാണ്ഡ്യജില്ലയിൽ ശിവനസമുദ്ര എന്ന സ്ഥലത്തു സ്ഥിതി ചെയ്യുന്ന **ഹൈഡ്രോ ഇലക്ട്രിക് പവർ സ്റ്റേഷൻ**. അന്നത്തെ മൈസൂർ ദിവാനായിരുന്നു ശ്രീ. ഷേഷാദ്രി ഐയ്യർ ആയിരുന്നു അതിന്റെ ഉദ്‌ഘാടനം നിർവഹിച്ചത്. ഇന്ത്യയിൽ ഉള്ള പഴയ തലമുറയിൽ പെട്ട പവർസ്റ്റേഷനിൽപ്പെട്ട ഒന്നാണീ പവർസ്റ്റേഷന്. 

വർഗ്ഗം:കർണാടകയിലെ ജലവൈദ്യുതപദ്ധതികൾ
വി. അബ്ദുല്ല

കേരളത്തിലെ പ്രമുഖനായ ഒരു വിവർത്തകനും എഴുത്തുകാരനും സാമൂഹികപ്രവർത്തകനുമായിരുന്നു  **വി. അബ്ദുല്ല**. ചൈന്നൈലെ ഓറിയന്റ് ലോംഗ്മ്നാന്റെ ഡിവിഷനൽ ഡയറക്ടറായിരുന്നു. പ്രമുഖ പാർലമ്നെന്റേറിയനും കോൺസ്റ്റ്യുന്റ് അസംബ്ലി അംഗവുമായിരുന്ന ബി.പോക്കർ സാഹിബ് ആണ് പിതാവ്. വൈക്കം മുഹമ്മദ് ബഷീർ, എം.ടി. വാസുദേവൻ നായർ, എസ്.കെ. പൊറ്റക്കാട്, മലയാറ്റൂർ രാമകൃഷ്ണൻ തുടങ്ങിയവരുടെ പല പ്രശസ്തനോവലുകളും അദ്ദേഹം ഇംഗ്ലീഷിലേക്ക് വിവർത്തനം ചെയ്തിട്ടുണ്ട്. ഒരു ചലച്ചിത്ര നിർമ്മാതാവുകൂടിയായിരുന്നു അദ്ദേഹം. വിദ്യാർഥിയായിരിക്കേ ക്വിറ്റ് ഇന്ത്യാസമരത്തിൽ പങ്കെടുത്തു.

## ജീവിതരേഖ
1921 ൽ കോഴിക്കോട് ജില്ലയിലെ തിക്കോടിയിലാണ് വി. അബ്ദുള്ളയുടെ ജനനം. പിതാവ് മുസ്ലിം ലീഗിന്റെ സമുന്നത നേതാവും പ്രമുഖ പാർലമെന്റേറിയനും ഇന്ത്യയുടെ കോൺസ്റ്റ്യുവെന്റെ അസംബ്ലി അംഗവുമായിരുന്ന ബി. പോക്കർ സാഹിബ്. മാതാവ് റാവിയ ഉമ്മ. എം.എയും ബി.എലും കരസ്ഥമാക്കിയ അബ്ദുള്ള ചെന്നൈയിലെ ഓറിയന്റെ ലോംഗ്മാനിൽ ചേർന്നു. 1981 ൽ ഓറിയന്റെ ലോംഗ്മാൻ പ്രസിദ്ധീകരണ വിഭാഗത്തിന്റെ ഡിവഷണൽ ഡയറക്ടറായിട്ടാണ് അദ്ദേഹം വിരമിച്ചത്. 
"അമ്മയെ കാണാൻ", "ആദ്യ കിരണങ്ങൾ" എന്നീ ചലച്ചിത്രങ്ങൾ നിർമ്മിച്ചു ... 1957 മുതൽ 1959 വാരെ കേരള സംഗീത നാടക അക്കാദമിയുടെ എക്സികുട്ടീവ് അംഗമായിരുന്നു. കോഴിക്കോട്ടെ ജെ.ഡി.റ്റി ഇസ്ലാമിന്റെ അധ്യക്ഷ്നായിരുന്നിട്ടുണ്ട്. എം.ഇ.എസിന്റെ മദിരാശി ഘടകം പ്രസിഡന്റായും പ്രവർത്തിച്ചു.
സാഹിത്യകാരി ബി.എം സുഹറയുടെ സഹോദരിയും പാചക എഴുത്തുകാരിയുമായ ഉമ്മി അബ്ദുള്ളയാണ് വി.അബ്ദുള്ളയുടെ ഭാര്യ. രണ്ട് പെണ്മക്കളും ഒരു മകനുമുണ്ട് ഇവർക്ക്. 
2003 മെയ് 16 ന് കണ്ണൂരിൽ വെച്ച് മരണമടഞ്ഞു.

## പുരസ്കാരങ്ങൾ
*ഡൽഹിയിലെ എൻ.ഡി മെഹ്റ മെമ്മോറിയൽ ഫൗണ്ടേഷന്റെ യാത്ര അവാർഡ് (1995).
*സേവരത്ന അവാർഡ് (1996)

## അവലംബം

വർഗ്ഗം:1921-ൽ ജനിച്ചവർ
വർഗ്ഗം: 2003-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 16-ന് മരിച്ചവർ

വർഗ്ഗം:കേരളത്തിലെ എഴുത്തുകാർ
വർഗ്ഗം:മലയാളം വിവർത്തകർ
വെട്ടുകിളി

ആർത്രോപോഡ (Arthropoda) ഫൈലം, ഇൻസെക്ട (Insecta)ക്ലാസ്സ്‌ , ആക്രിഡിഡേ (Acrididae) കുടുംബം, 
ഓർത്തപ്റ്റെറ (Orthoptera) ഓർഡറിൽ   ഉൾപ്പെടുന്ന  വലിയ പുൽച്ചാടി(Grasshoper) ഇനങ്ങളെ (species) ആണ് **വെട്ടുകിളി** (Locust) എന്ന് വിളിക്കപ്പെടുന്നത്. അനുകൂല പരിസ്ഥിതിയിൽ (ഉയർന്ന താപം, ഈർപ്പം) വളരെ പെട്ടെന്ന് വംശവർധന നടത്തുന്ന ഇവ നിംഫു (Nymph) ദശയിൽ കൂട്ടം ചേർന്ന്,  പൂർണ വളർച്ച എത്തി ആക്രമണ സ്വഭാവത്തോടെ ഒരുമിച്ചു വളരെ ദൂരം സഞ്ചരിച്ച് കാർഷിക വിളകൾ ഉൾപ്പെടെ  സകല പച്ചപ്പുകളെയും തിന്നു നശിപ്പിക്കാറുണ്ട്. 15  സെ.മീ. വരെ വലിപ്പം ഉള്ള ആക്രമണകാരികളായ  ചിലയിനം വെട്ടുകിളികൾ, ഭൂപ്രദേശങ്ങളിൽ അപ്രതീക്ഷിതമായി പ്രത്യക്ഷപ്പെട്ടു നാശങ്ങൾ ഉണ്ടാക്കി തുടർന്ന് അപ്രത്യക്ഷമാകുന്നതിന്റെ കാരണം ഇതുവരെ കണ്ടെത്തിയിട്ടില്ല.  അറേബ്യൻ നാടുകളിൽ ഉൾപ്പടെ  പല പ്രദേശങ്ങളിലും ആളുകൾ ഇവയെ ഭക്ഷിക്കാറുണ്ട്. അതിനാൽ ഗൾഫ്‌നാടുകളിലും മറ്റും വെട്ടുക്കിളി വിഭവങ്ങൾ സാധാരണമാണ്. ബൈബിൾ, ഖുർആൻ തുടങ്ങിയ മതഗ്രന്ഥങ്ങൾ ഇവ ഭക്ഷ്യ  യോഗ്യമാണെന്ന് പറയുന്നുണ്ട്.     സ്വാദിഷ്ഠവും പോഷകസമൃദ്ധവുമായ ഭക്ഷണമായി ഇവയെ ചരിത്രത്തിൽ രേഖപ്പെടുത്തിയിട്ടുണ്ട്. പ്രോട്ടീൻ ലഭ്യത  കണക്കിലെടുത്ത് ഇത്തരം പ്രാണികളെ ഭക്ഷണത്തിൽ ഉൾപ്പെടുത്താൻ ലോകാരോഗ്യ സംഘടന ശുപാർശ ചെയ്തിട്ടുണ്ട്. 

## പൊതു സ്വഭാവങ്ങൾ
കുറ്റിക്കൊമ്പ്  പോലെ സ്പർശിനികൾ (antenna) ഉള്ള  ആക്രിഡിഡേ കുടുംബത്തിലെ അനേക ഇനം വെട്ടുകിളി, പുൽച്ചാടി എന്നീ ഷഡ്പദങ്ങളെ  എല്ലാം പൊതുവേ **ആക്രിഡിട്സ്** (Acridids) എന്നാണു അറിയപ്പെടുന്നത്.  നീണ്ട്, പിന്നോട്ട് വളഞ്ഞ സ്പർശിനികൾ ഉള്ള പുൽച്ചാടികളും ചീവീടും (Crickets) ഉൾപ്പെടെ ഈ കുടുംബത്തിലെ എല്ലാവയുടെയും  പിൻ കാലുകൾ വലുതായതിനാൽ  ചാടി സഞ്ചരിക്കുവാൻ സഹായകമാണ്. പുല്ചാടികളിൽ നിന്നും വ്യത്യസ്തമായി, വെട്ടുകിളികൾ കൂട്ടം കൂടി ജീവിക്കുമ്പോൾ അവയുടെ ശരീര ഘടന, ധർമം, പെരുമാറ്റം എന്നിവയ്ക്ക് തലമുറകളിലൂടെ അവസ്ഥാ മാറ്റം (phase  change ) വരുത്തുവാൻ ഇവയ്ക്കു കഴിവുമുണ്ട് . ഇതോടെ എന്തും വെട്ടിവിഴുങ്ങാൻ കഴിവുള്ള ഒരു കൂട്ടമായി (Sawam) ഇവ മാറും. ആവാസ വ്യവസ്ഥയിൽ ആവശ്യത്തിന് സസ്യങ്ങളും  അനുകൂലായ  ഊഷ്മാവ് , ഈർപ്പം എന്നിവയും ലഭ്യമാവുമ്പോൾ  വംശവർധന വേഗത വർദ്ധിക്കുകയും ഭൂവിഭാഗങ്ങൾ തന്നെ  തിന്നു നശിപ്പിക്കുകയും ചെയ്യും.ഇത് ചിലപ്പോൾ വെറുതെ പറയുന്നതാവും.. 
## വിവിധ ഇനങ്ങൾ

# മരുഭൂമി വെട്ടുകിളി (Schistocerca gregaria )വലിയ ദേശാന്തരഗമന  സ്വഭാവക്കാരായ ഇവയെ , വടക്കൻ ആഫ്രിക്ക, മധ്യ പൌരസ്ത്യ രാജ്യങ്ങൾ, ഇന്ത്യൻ ഉപഭൂഘണ്ടം  എന്നിവടങ്ങളിൽ  കാണപ്പെടുന്നു. സാധാരണ വലിപ്പം7.5 സെ.മി.
# ദേശാന്തരഗമന  വെട്ടുകിളി (Locusta migratoria)  
# ചെമ്പൻ വെട്ടുകിളി   (Nomadracis septemfasciata)
# ആസ്ട്രേലിയൻ  മഹാമാരി വെട്ടുകിളി (Chortoicetes terminifera)
# അമേരിക്കൻ മരുഭൂമി വെട്ടുകിളി  (Schistocerca americana) 
# തവിട് നിറ വെട്ടുകിളി  (Locustana pardalina)  
# മൊറോക്കൻ വെട്ടുകിളി (Dociostaurus maroccanus)
# റോക്കി പർവത വെട്ടുകിളി  (Melanoplus spretus): വടക്കേ അമേരിക്കയിൽ വലിയ കൂട്ടങ്ങളെ രേഖപ്പെടുത്തിയിട്ടുണ്ടെങ്കിലും പത്തൊൻപതാം നൂറ്റാണ്ടിന്റെ അവസ്സാനത്തോടെ ഇല്ലാതായി. .
  
സെനഗലീസ് പുൽച്ചാടിയും(Oedaleus senegalensis),  നെല്ലിലെ പുൽച്ചാടിയും (Oedaleus senegalensis) ചിലപ്പോൾ വെട്ടുകിളിയെപ്പോലെ ശരീര ഘടന മാറ്റി   എണ്ണം പെരുകി  കൂട്ടമായി  കൃഷി നശിപ്പിക്കാറുണ്ട് .

ആൺ- പെൺ   വെട്ടുകിളികൾ കാഴ്ചക്ക് ഒരേപോലെയാണ്. ആണിന്റെ ഉദര അഗ്രം കൂർത്തതും(Aedeogus), പെണ്ണിന്റെ ഉദര അഗ്രം രണ്ടായി  വിഭജിച്ചും (Cerci) കാണപ്പെടും. 

   

## അവലംബം

വർഗ്ഗം:ഷഡ്‌പദങ്ങൾ
നിർമലാ പണിക്കർ

കേരളീയ നർത്തകിയും നൃത്തഗവേഷകയും. നടനകൈശികിയെന്ന നടന ഗവേഷണ-പഠനകേന്ദ്രത്തിന്റെ സ്ഥാപകയും മുഖ്യ പ്രവർത്തകയും ആണ് **നിർമ്മലാ പണിക്ക**ർ.
1950 മേയ് 19-ന് പിറവത്ത് ജനിച്ചു. പിതാവ് സി.എൻ. രാമപ്പണിക്കർ. മാതാവ് ഭവാനിക്കുട്ടിയമ്മ. പിറവം ഹൈസ്കൂളിലെ പഠനം കഴിഞ്ഞ് തൃപ്പൂണിത്തുറ ഫൈൻ ആർട്സ് കോളജിൽ ചേർന്നു. അവിടെനിന്ന് നൃത്തത്തിൽ പോസ്റ് ഡിപ്ളോമയെടുത്തശേഷം പ്രശസ്ത നർത്തകിയായ കല്യാണിക്കുട്ടിയമ്മ, പ്രൊഫ. സത്യഭാമ എന്നിവരുടെ കീഴിൽ കേരള കലാമണ്ഡലശൈലിയിലുള്ള മോഹിനിയാട്ടത്തിൽ ഉപരിപഠനം നടത്തി. തുടർന്ന് ഗുരു അമ്മന്നൂർ മാധവച്ചാക്യാരുടെ കീഴിൽ കൂടിയാട്ടത്തിലെ അഭിനയത്തെക്കുറിച്ച് ഗഹനമായ പഠനം നടത്തി. 
മോഹിനിയാട്ടത്തിൽ നടത്തിയ പഠന-ഗവേഷണങ്ങളും നർത്തകിയെന്നനിലയിൽ ആ രംഗത്ത് ചെയ്തിട്ടുള്ള ദേശ-വിദേശങ്ങളിലെ നൃത്താവതരണങ്ങളുമാണ് മുഖ്യ സംഭാവന. മോഹിനിയാട്ടത്തിലെ ചൊൽക്കെട്ട്, രണ്ട് ജതിസ്വരം, അഞ്ച് വർണം, പതങ്ങൾ, തില്ലാന, ശ്ളോകം (സൌന്ദര്യലഹരിയെ അധികരിച്ചുള്ള നവരസശ്ളോകം), കാമദഹനശപഥം (കുമാരസംഭവം), പാർവതിയുടെ ബാലക്രീഡ, പന്താട്ടം തുടങ്ങിയ ഇവരുടെ അവതരണങ്ങൾ മോഹനിയാട്ടരംഗത്ത് വേറിട്ട ലാസ്യാനുഭവങ്ങൾ സമ്മാനിച്ചവയാണ്. പൊലി, ഇശൽ, ചന്ദനം, കുറത്തി തുടങ്ങിയ, വിസ്മൃതിയിലായിത്തുടങ്ങിയ മോഹിനിയാട്ടഘടകങ്ങളെ പരിഷ്കരിച്ച് അവതരിപ്പിക്കുന്നതിൽ ഇവർ നടത്തിയിട്ടുള്ള സേവനങ്ങളും സ്തുത്യർഹമാണ്. മോഹിനിയാട്ടത്തിലെ നേത്രാഭിനയപാരമ്പര്യം പുനരുജ്ജീവിപ്പിക്കാൻ ഇവർ നടത്തിയിട്ടുള്ള ശ്രമങ്ങളും ശ്രദ്ധേയം. 
ഇരിങ്ങാലക്കുടയിൽ 1979-ൽ നിർമ്മലാപണിക്കർ സ്ഥാപിച്ച കലാകേന്ദ്രമാണ് നാട്യകൈശികി. ഭർത്താവ്, പ്രശസ്ത നാടക-കൂടിയാട്ട കലാകാരനായ വേണുജിയുടെ 'നടനകൈരളി' എന്ന സ്ഥാപനത്തിന്റെ സഹോദര സ്ഥാപനമാണിത്. ഗുരുകുല വിദ്യാഭ്യാസ സമ്പ്രദായത്തിലാണ് ഇവിടെ നൃത്തപഠനം നടത്തിവരുന്നത്. ലൌ ഡെയ്ൽ വകുപ്പധ്യക്ഷ(1974-2000)യായി കുറച്ചുകാലം പ്രവർത്തിച്ചശേഷം മുഴുവൻസമയ നൃത്തകലാകാരിയായി മാറുകയായിരുന്നു. യു.കെ.യിലടക്കം ഇന്ത്യൻ നൃത്തകലയെക്കുറിച്ച് ശില്പശാലകൾ നടത്തിയിട്ടുണ്ട്. സൂറിച്ചിലെ റിറ്റ്ബർഗ് മ്യൂസിയത്തിലെ കൂടിയാട്ടാവതരണം, ജപ്പാനുമായി സഹകരിച്ചുകൊണ്ടുള്ള കൂടിയാട്ടഗവേഷണങ്ങൾ, സ്വീഡനിലെ വേൾഡ് തിയെറ്റർ റിസോഴ്സ് പേഴ്സൺ എന്ന രീതിയിലുള്ള പ്രവർത്തനം എന്നിവയിലൂടെ അന്താരാഷ്ട്ര പ്രശസ്തയായ നൃത്തപ്രതിഭയാണ് ഇവർ. ദ് ലാസ്യ ഡാൻസ് (വേണുജിയോടൊപ്പം രചിച്ചത്), ദ് ക്ളാസ്സിക്കൽ ഡാൻസ് തിയെറ്റർ ഒഫ് നങ്ങ്യാർക്കൂത്ത് എന്നീ കൃതികൾ രചിച്ചിട്ടുണ്ട്. 
1984-ൽ കേരള സംഗീത നാടകഅക്കാദമിയുടെ ജൂനിയർ ഫെലോഷിപ്പും 1996-ൽ കേന്ദ്ര നാടകഅക്കാദമിയുടെ സീനിയർ ഫെലോഷിപ്പും ലഭിച്ചു. 2003-ൽ കൃഷ്ണൻകുട്ടി നായർ അവാർഡും 2004-ൽ കേരള സംഗീത നാടക അക്കാദമി അവാർഡും ലഭിക്കുകയുണ്ടായി. മകൾ കപില, കൂടിയാട്ടത്തിലും മറ്റും ദേശീയ ശ്രദ്ധ നേടിയ കലാകാരിയാണ്.
ഗോപാൽ സുബ്രഹ്മണ്യം

അഭിഭാഷകനായ ഗോപാൽ സുബ്രഹ്മണ്യം ഇന്ത്യയുടെ സോളിസിറ്റർ ജനറലായി പ്രവർത്തിച്ചുവരുന്നു. ഇന്ത്യയുടെ നിയമ സംവിധാനത്തിൽ അറ്റോർണി ജനറൽ കഴിഞ്ഞാൽ രണ്ടാമത്തെ പ്രധാന ഔദ്യോഗിക പദവിയാണ് സോളിസിറ്റർ ജനറലിന്റേത്.  2009 ജൂൺ 15 മുതൽ 2012 ജൂൺ 14 വരെയാണ് ഈ പദവിയിലെ ഗോപാൽ സുബ്രഹ്മണ്യത്തിന്റെ കാലാവധി. തന്റെ 51-ാം വയസ്സിൽ രാജ്യത്തിന്റെ സോളിസിറ്റർ ജനറലായ ഗോപാൽ സുബ്രഹ്മണ്യം 2004 -2009 കാലത്ത് അഡീഷണൽ സോളിസിറ്റർ ജനറലായും പ്രവർത്തിച്ച് മികവ് തെളിയിച്ചിട്ടുണ്ട്. 

മൂന്ന് പതിറ്റാണ്ടിലേറെ നീളുന്ന അഭിഭാഷക ജീവിതത്തിൽ സുപ്രീം കോടതിയിലും ഹൈക്കോടതികളിലും അനവധി സുപ്രധാന കേസുകളിൽ ഹാജരാകുവാൻ ഗോപാൽ സുബ്രഹ്മണ്യത്തിന് കഴിഞ്ഞിട്ടുണ്ട്. ബീഹാർ നിയമസഭ പിരിച്ചുവിടൽ, ബോഫേഴ്സ് അക്കൌണ്ട് മരവിപ്പിക്കൽ, ഒ.ബി.സി ക്വോട്ട, സേതുസമുദ്രം, എയർപോർട്ട് സ്വകാര്യവൽക്കരണം, തുടങ്ങിയ വിഷയങ്ങളിലെ കേസുകൾ അവയിൽ ചിലതാണ്. പെട്രോൾ പമ്പ് അലോട്ട്മെന്റ് കേസ്, ഗുജറാത്ത് വ്യാജ ഏറ്റുമുട്ടൽ കേസ് തുടങ്ങിയവയിൽ അമിക്കസ് ക്യൂറി ആയി സേവനമനുഷ്ഠിച്ചു. ഇദ്ദേഹത്തിന്റെ സേവനത്തെ അടിസ്ഥാനപ്പെടുത്തി, സുപ്രീം കോടതി 1993 - ൽ മുതിർന്ന അഭിഭാഷകൻ എന്ന പദവി നൽകി ആദരിച്ചിട്ടുണ്ട്. 

ഗോപാൽ സുബ്രഹ്മണ്യം ഇപ്പോൾ ബാർ കൌൺസിൽ ഓഫ് ഇന്ത്യയുടെ ചെയർമാനായും പ്രവർത്തിക്കുന്നു. 2010 -2012 കാലത്തേക്കാണ് അദ്ദേഹത്തെ ഈ പദവിയിലേക്ക് തെരഞ്ഞെടുത്തിട്ടുള്ളത്.

## അവലംബം


വർഗ്ഗം:അഭിഭാഷകർ
സൽവാ കീർ മായർദിത്

ദക്ഷിണ സുഡാനിന്റെപ്രഥമ പ്രസിഡന്റാണ് **സൽവാ കീർ മായർദിത്**  **Salva Kiir Mayardit** (ജനനം 1951). 1960-ൽ  കിർ അന്യാ-ന്യാ എന്ന  ദക്ഷിണ സുഡാൻ വിമതപ്രസ്ഥാനത്തിൽ ചേർന്ന് ആദ്യ സുഡാൻ ആഭ്യന്തരയുദ്ധത്തിൽ പങ്കെടുത്തു. 1972-ലെ ആഡിസ് അബാബ ഒത്തുതീർപ്പുണ്ടായപ്പോൾ അദ്ദേഹം ഒരു താഴ്ന്ന റാങ്കുള്ള ഓഫീസർ ആയിരുന്നു.  
## അവലംബം

വർഗ്ഗം:ദക്ഷിണ സുഡാൻ
വർഗ്ഗം:ജീവചരിത്രം
വർഗ്ഗം:1951-ൽ ജനിച്ചവർ
ആപ്പിണ്ടി വിളക്ക്

വാഴയുടെ പിണ്ടിയിൽ ഈർക്കിൽ ഇടവിട്ട് വളച്ചുകുത്തി, അതിൽ മരോട്ടിത്തോടുവെച്ച് ഉണ്ടാക്കുന്ന ഒരു വിളക്കാണ് **ആപ്പിണ്ടി** അഥവാ, **ആപ്പിണ്ടി വിളക്ക്.**

ഹൈന്ദവക്ഷേത്രങ്ങളിലെ ഉത്സവങ്ങളിലും ക്രൈസ്തവദേവാലയങ്ങളിലെ പെരുന്നാളുകളിലും ഇതുപയോഗിച്ചുവരുന്നു.  ദീപാവലി, തൃക്കാർത്തിക തുടങ്ങിയ ആഘോഷങ്ങൾക്കും ആപ്പിണ്ടി അലങ്കരിക്കുന്ന പതിവ് കേരളത്തിന്റെ പല ഭാഗങ്ങളിലും നിലവിലുണ്ട്.

## നിർമ്മാണം
പല വലിപ്പത്തിലും ആകൃതിയിലും ആപ്പിണ്ടി സജ്ജീകരിക്കാറുണ്ട്. വാഴപ്പിണ്ടി നിലത്ത് കുഴിച്ചുനിറുത്തിയും പ്രത്യേകം ചട്ടങ്ങളിൽ ഉറപ്പിച്ചും പല തട്ടുകളിലായി ഇതുണ്ടാക്കാറുണ്ട്. ഇതിൽ ദീപങ്ങൾ കൊളുത്തി മൂന്നുനാലു പേർ ചുമലിൽ വഹിച്ചുകൊണ്ട് നടക്കത്തക്കവണ്ണവും ഇതുണ്ടാക്കാറുണ്ട്. മരോട്ടിയുടെ തോടിനു പകരം ചില സ്ഥലങ്ങളിൽ ഇടിഞ്ഞിലാണ് ഉപയോഗിക്കുന്നത്.

ചതുരം, സമചതുരം രീതിയിൽ ചെറിയ പലകകളോ അലകുകളോ വെച്ച് അടിസ്ഥാനമുണ്ടാക്കും. ശേഷം, മുകളിലോട്ട് ഒരു വശം ത്രികോണം വരത്തക്ക രീതിയിൽ ചെറിയ കഷ്ണം  വാഴ പിണ്ടി എടുത്തു മുകളിൽ തറച്ചുവെക്കും. തുടർന്ന്, വാഴ പോളകൾ കൊണ്ടും കുരുത്തോലകൊണ്ടും പൂമാലകൾ കൊണ്ടും അലങ്കരിക്കും. തെങ്ങിൻപൂക്കുല മുകളിൽ കുത്തിനിർത്തും. ചെറിയ തീ പന്തങ്ങൾ കൊണ്ടും അലങ്കരിക്കാറുണ്ട്.

മലമേക്കരയിലെ മുള്ളുതറ ദേവീ ക്ഷേത്രത്തിലെ ആപ്പിണ്ടി വിളക്കും ഏഴംകുളം ദേവീക്ഷേത്രത്തിലെ ആലവിളക്കും ഇപ്രകാരമുള്ള നിർമ്മിതികളാണ്.

## സാഹിത്യത്തിൽ
* സതീഷ് കളത്തിൽ എഴുതിയ  കവിത, ***മുള്ളുതറയിലെ ആപ്പിണ്ടി വിളക്ക്***(Mullutharayile Aappindi Vilakku). പബ്ലിഷർ, മലയാള മനോരമ.
## അവലംബം

## പുറത്തേക്കുള്ള കണ്ണികൾ
* ആപ്പിണ്ടി അർത്ഥം
വർഗ്ഗം:ഉത്സവം
വർഗ്ഗം:കേരളത്തിലെ ഉത്സവങ്ങൾ
വർഗ്ഗം:കേരളസംസ്കാരം
വർഗ്ഗം:കേരളത്തിലെ അനുഷ്ഠാനകലകൾ
നിറമുള്ള നിഴലുകൾ

മലയാളത്തിലെ ഒരു  നോവലാണ് **നിറമുള്ള നിഴലുകൾ**. വിലാസിനി എന്ന എം.കെ.മേനോന്റെ പ്രഥമകൃതിയാണിത്. 

## വിശകലനം
രണ്ടാംലോകമഹായുദ്ധകാലത്ത് സിംഗപ്പൂരിൽ താമസിപ്പിച്ചിരുന്ന പോരാളികളുടെ ജീവിതാനുഭവങ്ങളാണ് നിറമുള്ള നിഴലുകളിൽ പശ്ചാത്തലമാക്കിയിരിക്കുന്നത്. സിംഗപ്പൂരിൽ താമസമുറപ്പിച്ച ഒരു കേരളീയകുടുംബത്തിലെ പ്രേമകഥയാണ് ഇതിലെ പ്രമേയം. 

നാട്ടിൽ നിൽക്കാൻ ഗത്യന്തരമില്ലാതെ മലയായാലെത്തിയ രാഘവൻനായർ അവിടെയും തന്റെ അനിയന്ത്രിത ജീവിതം തുർന്നു. വേലക്കാരി ലക്ഷ്മിയുമായി അവിഹിതബന്ധത്തിലേർപ്പെട്ടു. അതിൽ മുനിസാമി എന്ന പുത്രൻ ഉണ്ടായി. ഈ കൊള്ളരുതായ്കളെല്ലാം ക്ഷമിച്ച് നാട്ടിലെ കാമുകിയായ ദാക്ഷായണി അയാളെ ഭർത്താവായി സ്വീകരിച്ചു. എന്നിട്ടും അയാൾ തന്റെ കുത്സിത പ്രവർത്തനങ്ങൾ അവസാനിപ്പിച്ചില്ല. അവിഹിതബന്ധങ്ങളും ബലാത്സംഗങ്ങളും തുടർന്നുകൊണ്ടേയിരുന്നു. വഞ്ചകനും കൊലപാതകിയുമായ ഭർത്താവിനോട് ദാക്ഷായണിക്കു പൊരുത്തപ്പെട്ടുപോകാൻ കഴിയാതെയായി. എന്നാൽ കാലം അയാൾക്കു കനത്ത തിരിച്ചടി നൽകി. സ്വന്തം ഭാര്യയുടെ മകളായ ഇന്ദിരയെ മുനിസാമി വിവാഹം കഴിച്ചു. ഇതായിരുന്നു വിധി അയാളോടുകാട്ടിയ ക്രൂരമായ പകരം വീട്ടൽ. അനിയന്ത്രിതമായ ലൈംഗികാവേഗമാണ് ഈ അധഃപതനത്തിനെല്ലാം കാരണമായിത്തീർന്നത്.

സിംഗപ്പൂർ മലയാളികളുടെ രണ്ടുദശകകാലത്തെ ചരിത്രമാണ്  വിലാസിനി ഈ പ്രേമനോവലിൽ അവതരിപ്പിച്ചിരിക്കുന്നത്.ഒപ്പം ജീവിതത്തിൽ നിന്നും അടർത്തിയെടുക്കാവുന്ന നിരവധി കഥാപാത്രങ്ങളെയും അണിനിരത്തിയിട്ടുണ്ട്. വെള്ളക്കാരും, തമിഴരും, മലയാളക്കാരും ജപ്പാൻകാരുമെല്ലാം ഇതിൽ ഉൾപ്പെടുന്നു. വികാരജീവികളും അന്ത: കരണമുള്ളവരുമാണ് ഇവിടെ കഥാപാത്രങ്ങൾ. ജീവിതചിത്രീകരണങ്ങളിൽ പ്രദർശിപ്പിച്ചിട്ടുള്ള സത്യസന്ധത ഈ സവിശേഷമാക്കിയിട്ടുണ്ട്. തന്റെ പിൽക്കാല നോവലുകളിൽ ഏറെ ഫലപ്രദമായി വിലാസിനി ഉപയോഗിച്ച അപാധധാരാ രീതികളുടെ തുടക്കവും ഈ നോവലിൽ സ്പഷ്ടമാക്കുന്നുണ്ട്.

## പുരസ്കാരം
1966-ലെ കേരള സാഹിത്യ അക്കാദമി അവാർഡ് നിറമുള്ള നോവലിന് ലഭിച്ചു.
## അവലംബം

വർഗ്ഗം:മലയാളം നോവലുകൾ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഉദയാ സ്റ്റുഡിയോ

കേരളത്തിലെ ആദ്യ സിനിമാ സ്റ്റുഡിയോ ആണ്, ആലപ്പുഴ ജില്ലയിൽ പാതിരാപ്പള്ളിയിൽ ദേശിയപാത 66 ൽ സ്ഥിതിചെയ്യുന്ന **ഉദയാ സ്റ്റുഡിയോ**. നിർമ്മാവും സംവിധായകനുമായ കുഞ്ചാക്കോയും (1912 - 1976), ചലച്ചിത്രവിതരണക്കാരൻ കെ.വി കോശിയും ചേർന്ന് 1947 ൽ സ്ഥാപിച്ചതാണ് ഉദയാസ്റ്റുഡിയോ. മലയാള സിനിമാ വ്യവസായത്തെ മദ്രാസിൽ നിന്നും കേരളത്തിലേക്കെത്തിക്കുന്നതിൽ പ്രധാന പങ്ക് വഹിച്ച ഉദയാ സ്റ്റുഡിയോയുടെ പ്രവർത്തനം മലയാള സിനിമാ ചരിത്രത്തിലെ നാഴികകല്ലായി കണക്കാക്കുന്നു. "വെള്ളിനക്ഷത്രം" (1949) എന്ന ചിത്രമാണ് ഇവിടെ നിന്നും പൂർത്തിയായ ആദ്യ ചലച്ചിത്രം.

## ചരിത്രം
1940-കൾ വരെ മലയാളത്തിൽ ചലച്ചിത്രം നിർമ്മിക്കുവാൻ മദിരാശി പട്ടണം അനിവാര്യമായിരുന്നു. സിനിമ നിർമ്മിക്കാൻ മദിരാശിയിലേക്ക് പോകേണ്ട ഈ ബുദ്ധിമുട്ടുകളാണ് കുഞ്ചാക്കോയേയും സുഹൃത്തായ വിൻസന്റിനെയും കൊണ്ട് കേരളത്തിൽ ഒരു സ്റ്റുഡിയോ നിർമ്മിയ്ക്കാനുള്ള ആലോചനയിൽ കൊണ്ടെത്തിച്ചത്. അങ്ങനെയാണ് കേരളത്തിലെ ആദ്യത്തെ സിനിമാ നിർമ്മാണ സ്റ്റുഡിയോ ആയ ഉദയാ സ്റ്റുഡിയോ ആലപ്പുഴയിൽ സ്ഥാപിതമാകുന്നത്. കുഞ്ചാക്കോ, വിൻസന്റ്, റ്റി വി തോമസ്, ചെട്ടികാട് ഹർഷൻ പിള്ള എന്നിവരായിരുന്നു സ്ഥാപകർ . ഉദയാ സ്റ്റുഡിയോ ആദ്യമായി നിർമ്മിച്ച ചിത്രം ‘വെള്ളിനക്ഷത്ര’ മായിരുന്നു. ഈ പടം ഒരു പരാജയമായിരുന്നെങ്കിലും ഇതിലെ നായിക മിസ് കുമാരി പിന്നീട് ജനപ്രിയനായികയായി. ‘വെള്ളിനക്ഷത്ര’ത്തിനു ശേഷം വന്ന ‘നല്ലതങ്ക’ കുടുംബചിത്രങ്ങളുടെ നിർമ്മാണത്തിൻ തുടക്കം കുറിച്ചു. 1951-ൽ പുറത്തിറക്കിയ ജീവിത നൗക അക്കാലത്തെ മികച്ച വിജയചിത്രമായിരുന്നു.

1986-ൽ *അനശ്വര ഗാനങ്ങൾ* എന്ന ചലച്ചിത്രമാണ് ഉദയ അവസാനമായി നിർമ്മിച്ചത്. പിന്നീട് 2016-ൽ കുഞ്ചാക്കോ ബോബൻ തന്റെ ഉടമസ്ഥതയിൽ പുനരുജ്ജീവിപ്പിച്ച കമ്പനി കൊച്ചൗവ്വ പൗലോ അയ്യപ്പ കൊയ്‌ലോ എന്ന ചിത്രം നിർമ്മിക്കാൻ പദ്ധതിയിട്ടു.

## ഉദയായുടെ സിനിമകൾ
* വെള്ളിനക്ഷത്രം (മലയാളചലച്ചിത്രം) - ആദ്യനിർമ്മാണസംരംഭം
* നല്ല തങ്ക (മലയാളചലച്ചിത്രം) - രണ്ടാമതു സംരംഭം

## അവലംബം


വർഗ്ഗം:കേരളത്തിലെ ചലച്ചിത്ര സ്റ്റുഡിയോകൾ
കുംഭാവുരുട്ടി വെള്ളച്ചാട്ടം

ചെങ്കോട്ട-അച്ചൻകോവിൽ പാതയിൽ നിന്നും നാല് കിലോമീറ്റർ ഉൾവനത്തിലാണ് **കുംഭാവുരുട്ടി വെള്ളച്ചാട്ടം**. അച്ചൻകോവിൽ ആറിന്റെ കൈവഴിയാറും, പുലിക്കവല, കാനയാർ എന്നീ പ്രദേശങ്ങളിലെ നദികളിലൂടെ ഒഴുകിയെത്തുന്ന അരുവികളും സംഗമിച്ചാണ് കുംഭാവുരുട്ടി ജലപാതത്തിൽ എത്തുന്നത്. കാൽനടയായി നാല് കിലോമീറ്റർ താണ്ടിയെത്തുന്ന വിനോദസഞ്ചാരികളെ ഏറെ ആകർഷിക്കുന്നവയാണ് ജലപാതം. 250 അടി ഉയരത്തിൽ നിന്നും ശക്തമായി എത്തുന്ന വെള്ളച്ചാട്ടത്തിന് കീഴെ കുളിച്ച് നിർവൃതിയടഞ്ഞ് സ്ത്രീകൾ അടക്കം നൂറുകണക്കിന് ആളുകളാണ് കുംഭാവുരുട്ടിയിൽ നിന്നുമടങ്ങുന്നത്. ഏറെ സാഹസികമായി മാത്രമേ ജലപാതത്തിനരികിൽ എത്താൻ കഴിയൂ. അപകടം പതിയിരിക്കുന്ന ഈ പാറകളിൽ അതീവശ്രദ്ധയോടെ നീങ്ങിയില്ലെങ്കിൽ അപകടം ഉറപ്പാണ്. 250 അടി ഉയരത്തിൽ നിന്നും എത്തുന്ന വെള്ളച്ചാട്ടം പാറമടക്കുകളിൽ പതിച്ചശേഷം നിരവധി ചുഴികളിലൂടെ ഒഴുകിയ ശേഷമാണ് അരുവിയായിത്തീരുന്നത്. വഴുവഴുപ്പൻ പാറകളിൽ ശ്രദ്ധയോടെ ചവുട്ടി നീങ്ങിയില്ലെങ്കിൽ ചുഴിയിൽ അകപ്പെടാം.

വനസംരക്ഷണസമിതിയുടെ പൂർണ്ണനിയന്ത്രണത്തിലാണ് കുംഭാവുരുട്ടി ജലപാതം. ഇവിടെയെത്തുന്ന ടൂറിസ്റ്റുകൾക്ക് അപകടം സംഭവിക്കാതിരിക്കാൻ പ്രത്യേക പരിശീലനം സിദ്ധിച്ച ഗൈഡുകളെ അധികൃതർ നിയമിച്ചിട്ടുണ്ട്. ജലപാതത്തിൽ എത്താൻ ഒരാൾക്ക് 10 രൂപയാണ് ടിക്കറ്റ് ചാർജ്ജ്.

ജില്ലയുടെ കിഴക്കൻമലയോരമേഖലയായ അച്ചൻകോവിൽ വനത്തിൽ നിന്നും ഒഴുകിഎത്തുന്ന വെള്ളച്ചാട്ടത്തിൽ കുളിച്ച് ഉല്ലസിക്കാൻ എത്തുന്ന വിനോദസഞ്ചാരികളിൽ ഏറെയും തമിഴ്‌നാട്ടുകാരാണ്. പ്രകൃതി കനിഞ്ഞ് ഒഴുകിയെത്തുന്ന ഔഷധഗുണമുള്ള വെള്ളച്ചാട്ടത്തിൽ കുളിച്ചുകഴിഞ്ഞാൽ തീരാവ്യാധി അടക്കമുള്ള അസുഖങ്ങൾ മാറിക്കിട്ടുമെന്നാണ് തമിഴ്‌നാട്ടിൽ നിന്നെത്തുന്നവരുടെ വിശ്വാസം.

പ്രമാണം:Kumbavuruty water falls1.jpg|കുംഭാവുരുട്ടി ജലപാതത്തിലേക്കുള്ള വഴി
പ്രമാണം:Kumbavuruty water falls3.jpg|കുംഭാവുരുട്ടി വെള്ളച്ചാട്ടം
File:Adventourous journey to kumbavurutty.jpg|കുംഭാവുരുട്ടി ജലപാതത്തിലേക്കുള്ള വഴി
File:Kumbavuruty vana samrakshana samithy office.jpg|കുംഭാവുരുട്ടി വന സംരക്ഷണ സമിതി ഓഫീസ്


## അവലംബം


വിഭാഗം:കേരളത്തിലെ വെള്ളച്ചാട്ടങ്ങൾ
വർഗ്ഗം:കൊല്ലം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കൃത്യമായ ഭൂതലനിർദ്ദേശാങ്കങ്ങൾ ചേർക്കേണ്ട താളുകൾ
വർഗ്ഗം:കൊല്ലം ജില്ലയിലെ വെള്ളച്ചാട്ടങ്ങൾ
ബിഹേവിയറിസം

ചിക്കാഗൊ സർവകലാശാലയിലെ ആദ്യത്തെ ഡോക്ടറേറ്റ് ബിരുദധാരിയായ ജെ.ബി. വാട്ട്സൺ (1878-1955) ആണ്  മനഃശാസ്ത്ര പ്രസ്ഥാനമായ 'ബിഹേവിയറിസ'ത്തിന് തറക്കല്ലിട്ടത്. 
ചിക്കാഗൊ സർവകലാശാലയായിരുന്നു നിർവഹണ വാദത്തിന്റെ ശക്തികേന്ദ്രമെങ്കിലും റോബർട്ട് സെഷൻസ് വുഡ്വർത്തി(1869-1962)ന്റെ നേതൃത്വത്തിൽ കൊളംബിയ സർവകലാശാലയിലും നിർവഹണ മനഃശാസ്ത്രപഠനങ്ങൾ നടത്തിയിരുന്നു. വുഡ്വർത്തിന്റെ നിർവഹണവാദം ചലനാത്മക മനഃശാസ്ത്രം എന്ന പേരിലാണറിയപ്പെട്ടിരുന്നത്. അനുകൂലനപ്രവൃത്തികളിൽ അന്തഃചോദനകൾക്കുള്ള പങ്കിനാണ് ചലനാത്മക മനഃശാസ്ത്രം പ്രാധാന്യം കല്പിക്കുന്നത്. അനുകൂലനപ്രവൃത്തികളെ ഒരു സൂത്രവാക്യത്തിലൂടെയാണ് വുഡ്വർത്ത് വിശദീകരിച്ചത്. ണടഛഞണ എന്ന സൂത്രവാക്യത്തിൽ ണ ലോകം അഥവാ പരിതഃസ്ഥിതിയെയും, ട ചോദനയെയും, ഛ ജീവജാലത്തെയും, ഞ പ്രതികരണത്തെയും സൂചിപ്പിക്കുന്നു. ബാഹ്യവും ആന്തരികവുമായ ചോദനകൾ ജീവിയിൽ പ്രതികരണമുളവാക്കുകയും, ഈ പ്രതികരണം പരിതഃസ്ഥിതിയിൽ മാറ്റം വരുത്തി ചോദന കുറയ്ക്കുകയും ചെയ്യുമ്പോഴാണ് അനുകൂലനം നടക്കുന്നത്. ചോദന ലഘൂകരണത്തിനായി നടത്തുന്ന പ്രവൃത്തികൾ ചില സന്ദർഭങ്ങളിൽ സ്വതന്ത്ര ചോദനകളുടെ സ്വഭാവം കൈക്കൊള്ളാറുണ്ട്. അമിതവണ്ണം കുറയ്ക്കുന്നതിനായി വ്യായാമം ചെയ്തു തുടങ്ങുന്നവർ വണ്ണം കുറഞ്ഞുകഴിഞ്ഞിട്ടും, താത്പര്യം മൂലം തുടർന്നും വ്യായാമം ചെയ്യുന്നത് ഇതിനുദാഹരണമാണ്. വുഡ്വർത്തിന്റെ വീക്ഷണങ്ങൾ മനഃശാസ്ത്രരംഗത്ത് വളരെയധികം സ്വാധീനം ചെലുത്തുകയുണ്ടായി. 

നിർവഹണ മനഃശാസ്ത്രം ഒരു പ്രത്യേക പ്രസ്ഥാനമെന്ന നിലയിൽ ഇരുപതാം ശതകത്തിന്റെ ആദ്യപകുതിവരെ മാത്രമേ നിലനിന്നുള്ളൂ. വളരെ വേഗം തന്നെ നിർവഹണവാദം മനഃശാസ്ത്രത്തിന്റെ മുഖ്യധാരയുടെ ഭാഗമായി മാറി. പ്രായോഗിക മനഃശാസ്ത്രത്തിന്റെ ഇന്നത്തെ വളർച്ചയ്ക്ക് വഴിയൊരുക്കിയത് നിർവഹണമാണ്. മനഃശാസ്ത്രപരീക്ഷകൾ, വ്യാവസായിക അഭിരുചി നിർണയം, പരസ്യതന്ത്രങ്ങൾക്ക് രൂപം നൽകൽ, കൌൺസലിങ്, ക്ളിനിക്കൽ പദ്ധതികൾ തുടങ്ങി, മനഃശാസ്ത്രത്തിന്റെ എല്ലാ പ്രായോഗിക വശങ്ങളിലും നിർവഹണവാദത്തിന്റെ പ്രതിഫലനങ്ങൾ ദൃശ്യമാണ്. അവബോധം (ഇീിരെശീൌില) പോലെയുള്ള മാനസിക പ്രതിഭാസങ്ങളെ ജീവപരിണാമം ഏതുരീതിയിലാണ് സ്വാധീനിച്ചത് തുടങ്ങിയ വിഷയങ്ങൾ അന്വേഷിക്കുന്ന പരിണാമ മനഃശാസ്ത്രത്തിലും നിർവഹണവാദത്തിന്റെ സ്വാധീനം കാണാം.
നാട്യഗൃഹം

നാടക അവതരണത്തിനുവേണ്ടി ഭരതമുനിയുടെ നാട്യശാസ്ത്രവിധി പ്രകാരം തയ്യാറാക്കുന്ന രംഗശാല. കേരളത്തിലെ കൂത്തമ്പലങ്ങൾക്ക് നാട്യഗൃഹവുമായി ഒരുപാട് സാമ്യതകളുണ്ടെങ്കിലും ആകൃതിയിലോ അളവിലോ പൂർണമായി ഭരതനിർദ്ദേശങ്ങൾ മാനിക്കുന്നില്ല.
അഭിനേതാക്കൾക്ക് വേഷവിധാനമണിയാനും പല തലങ്ങളിൽ പ്രത്യക്ഷപ്പെട്ട് അഭിനയിക്കാനും, രംഗവാസികൾക്ക് നാടകം ആസ്വദിക്കാനും കഴിയണം. ഇതെല്ലാം കണക്കാക്കിയാണ് ഭരതൻ നാട്യഗൃഹനിർമിതിക്ക് നിർദ്ദേശങ്ങൾ നൽകുന്നത്. കഥാപാത്രങ്ങൾ ദേവന്മാരോ രാജാക്കന്മാരോ സാധാരണക്കാരോ എന്നതിനനുസരിച്ചും ആകാശഗമനം, യുദ്ധം തുടങ്ങിയവ രംഗത്ത് പ്രദർശിപ്പിക്കേണ്ടി വരുന്നതിനനുസരിച്ചും നാട്യഗൃഹത്തിന്റെ ആകൃതിയിലും വലിപ്പത്തിലും വ്യത്യാസം വേണ്ടിവരും.
വികൃഷ്ടം (ദീർഘചതുരം), ചതുരശ്രം (ചതുരം), ത്യ്രശ്രം (മുക്കോൺ) എന്നിങ്ങനെ നാട്യഗൃഹത്തിനു ഭരതൻ മൂന്ന് ആകൃതി നിർദ്ദേശിക്കുന്നുണ്ട്. എന്നാൽ മുക്കോൺ ആകൃതിയിലുള്ളത് എങ്ങും കണ്ടിട്ടില്ല. വലിപ്പത്തെ അടിസ്ഥാനമാക്കി നാട്യഗൃഹത്തെ ജ്യേഷ്ഠം (വലുത്), മധ്യം (ഇടത്തരം), കനിഷ്ഠം (ചെറുത്) എന്നിങ്ങനെ മൂന്നായി തിരിക്കാം. 1063 അടി ആണ് വലുതിന്റെ നീളം. ചെറുതിന്റേത് 315 അടി, സാധാരണഗതിയിൽ 157.5 അടി നീളമുള്ള നാട്യഗൃഹമാണ് നിർമ്മിക്കാറുള്ളത്.
ഗൃഹനിർമിതിക്കു തിരഞ്ഞെടുക്കേണ്ട ഭൂമിയുടെ സ്വഭാവം, മണ്ണിന്റെ നിറം, കുറ്റി അടിക്കേണ്ട രീതി, പ്രാരംഭ താന്ത്രികവിധികൾ ഇവയെല്ലാം നാട്യശാസ്ത്രത്തിൽ പ്രതിപാദിച്ചിട്ടുണ്ട്. ഒന്നരക്കോൽ ഉയരമുള്ള രംഗപീഠത്തിന്റെ ഇരുപാർശ്വങ്ങളിലും തറകൾ ഉണ്ടായിരിക്കണം. ഇതിനുമുകളിൽ 19.5 അടി നീളവും 39.5 അടി വീതിയും ഉള്ള നാലു തൂണുകൾ വേണം.
രംഗപീഠത്തിന്റെ പിന്നിലെ രംഗശീർഷത്തോടുചേർന്നാണ് അണിയറ (നേപഥ്യം). അണിയറയുടെ ഇരുഭാഗത്തും രംഗശീർഷത്തിലേക്കു പ്രവേശിക്കാൻ തക്കവിധം വാതിൽ ഉണ്ടാകണം. രംഗശീർഷം നിരപ്പും മിനുപ്പും ഉള്ളതാകണം.
നാട്യഗൃഹത്തിലെ സ്തംഭങ്ങൾ, ജനൽ, മൂല, മറുവാതിൽ ഇവയൊന്നും നേർക്കുനേർ വരരുത്. നാട്യമണ്ഡപം ഇരുനിലകളായി നിർമിച്ച് ഇതിനു ചെറിയ ജനലുകൾ നൽകണം. നിലത്തുനിന്ന് 2.5 അടി പൊക്കമുള്ള രംഗപീഠം കാണത്തക്കവിധത്തിലായിരിക്കും ഇരിപ്പിടങ്ങൾ. പിന്നിലേക്കു പോകുന്തോറും പടികൾ ക്രമത്തിൽ ഉയർത്തി ഗാലറി രീതിയിൽ ആയിരിക്കും ഇരിപ്പിടങ്ങളുടെ നിർമ്മാണം. അണിയറയിലേക്ക് അഭിനേതാക്കൾക്ക് പ്രവേശിക്കാനും പ്രേക്ഷകർക്ക് നാട്യഗൃഹത്തിൽ പ്രവേശിക്കാനും വേറെ വേറെ വാതിലുകളും വേണം.
നാടുഗദ്ദിക (നാടകം)

1970 കാലഘട്ടത്തിലെ ഒരു  മലയാള നാടകമാണ് **നാടുഗദ്ദിക**. കേരളത്തിലെ ഒരു ഗോത്രജനതയുടെ നടുക്കുന്ന ജീവിതയാഥാർഥ്യങ്ങളിലൂന്നി നിന്നുകൊണ്ട്, വേറിട്ട രചനാശൈലിയിലൂടെയും അവതരണരീതിയിലൂടെയും എഴുപതുകളിൽ മലയാളനാടകവേദിയുടെ വ്യാകരണം മാറ്റിമറിച്ച നാടകം എന്ന നിലയിൽ ഇതിന് മലയാള നാടകചരിത്രത്തിൽ സവിശേഷസ്ഥാനമുണ്ട്. ഇതിന്റെ രചനയും സംവിധാനവും നിർവ്വഹിച്ചത്  കെ.ജെ. ബേബി ആയിരുന്നു. മലയാളനാടകവേദിയിലെ മേലാളഭാവുകത്വത്തിനെതിരായ കലാപം കൂടിയായിരുന്നു, അത്. അത്തരത്തിൽ മലയാള ദലിത് സാഹിത്യചരിത്രത്തിലും അതിന് വലിയ സ്ഥാനമുണ്ട്. വയനാടൻ ഗോത്രജനസമുദായത്തിന്റെ ഗദ്ദിക എന്ന അനുഷ്ഠാനത്തിൽനിന്ന് രൂപപ്പെട്ടതാണിത്. അങ്ങനെ ഇത് ഫോക്ലോറിനെ എങ്ങനെ സാംസ്കാരിക മുന്നേറ്റത്തിനുള്ള ആയുധമാക്കാം എന്ന അന്വേഷണത്തിന്റെ മാർഗ്ഗത്തിൽ കേരളം നല്കിയ മികച്ച സംഭാവനകളിലൊന്നുമാകുന്നു.  വയനാട് സാംസ്കാരികവേദി എന്ന സംഘടനയാണ് 18 കലാകാരന്മാരെ അണിനിരത്തി ഇത് കേരളത്തിലുടനീളം അവതരിപ്പിച്ചത്. കോഴിക്കോട് മുതലക്കുളത്തുവച്ച് സംഘാടകരെ 1981 മേയ് 22-ന് അറസ്റുചെയ്തു. ആദ്യസംരംഭം തടയപ്പെട്ടുവെങ്കിലും പിന്നീട് ഒരു വ്യാഴവട്ടക്കാലത്തിനുശേഷം മഞ്ഞുമലൈ മക്കൾ എന്ന അവതരണസംഘത്തിലൂടെ ബേബിയുടെ നേതൃത്വത്തിൽ നിരവധി പുനരവതരണങ്ങൾ നടന്നു.
## തീം
രണ്ടു നൂറ്റാണ്ടിന്റെ കഥയാണ് നാടുഗദ്ദികയിലൂടെ ബേബി പറഞ്ഞത്.  രാജാക്കന്മാർ, വെള്ളക്കാർ, സ്വാതന്ത്ര്യസമരം, വിമോചനസമരം, കമ്യൂണിസ്റ്റുകാർ..ആദിവാസികളുടെ  ജീവിതവും
അസ്തിത്വ പ്രതിസന്ധികളും പരിഹരിച്ചിട്ടുണ്ടോ?   നമ്മൾ പരിഷ്‌കൃതരാണ്‌, അവരുടെ അന്നവുംപാർപ്പിടവും കവർന്നെടുക്കുന്നത്‌. അവരോട്‌ ഉണരാൻ പറയുന്നതാണ്‌ ഗദ്ദികയുടെ തീം. നക്സൽ ബന്ധം ആരോപിച്ച്‌ അതിന്റെ പ്രദർശനം കേരളത്തിൽ നിരോധിച്ചിരുന്നു. നാടക പ്രവർത്തകർ അറസ്റ്റുചെയ്യപ്പെട്ടു. മുദ്രാവാക്യം വിളിച്ചും പാട്ടുപാടിയും ആളുകളെ വഴിതെറ്റിച്ചുവെന്നാണ് കുറ്റപത്രത്തിൽ കണ്ടത്‌. മൂന്നുമാസം കെ.ജെ. ബേബിയും നാടക പ്രവർത്തകരും ജയിലിൽ കിടന്നു.

## ഗദ്ദിക
ഗദ്ദിക ഒരു മന്ത്രവാദച്ചടങ്ങാണ്. നാടിനെയും കുലത്തെയും വീടിനെയും വ്യക്തികളെയും ബാധിക്കുന്ന പിശാചുക്കളെയും ഭൂതപ്രേതാദികളെയും അകറ്റുന്നതിനായി നടത്തുന്ന അനുഷ്ഠാനമാണിത്. നാടിനായി നടത്തുന്ന ഗദ്ദിക എന്ന അർഥത്തിലാണ് നാടുഗദ്ദിക എന്ന പേരു വന്നത്. 
## നാടകത്തിന്റെ കഥ

ഒരു ഗദ്ദികക്കാരൻ അടിയാന്മാരെ ജന്മിക്കെതിരെ ബോധവാനാക്കിയതിന്റെ പേരിൽ, അടിയോർ കൂടുതൽ കൂടുതൽ മർദ്ദനവിധേയരാക്കപ്പെടുന്നതും, അവരുടെ തമസ്കരിക്കാനാകാത്ത പോരാട്ടവീര്യത്തിന്റെ ഉയർത്തെഴുന്നേല്പുമായിരുന്നു നാടുഗദികയിലൂടെ അവതരിപ്പിക്കപ്പെട്ടത്. നാടകാന്ത്യത്തിൽ കൊലചെയ്യപ്പെട്ട ഗദ്ദികക്കാരന്റെ ഉടയാട പുതിയൊരു ഗദ്ദികക്കാരൻ എടുത്തണിയുന്നു. അയാളുടെ നേതൃത്വത്തിൽ അടിയോർ വാഗ്ദത്തഭൂമിയിലേക്ക് മഹാപ്രസ്ഥാനം നടത്തുന്നു. മലയാള തെരുവുനാടകപ്രസ്ഥാനത്തിന്റെ ശക്തിസൌന്ദര്യങ്ങൾക്ക് ഉത്തമമാതൃകയായ ഇതിന്റെ പരുഷമായ അവതരണശൈലി പലമട്ടിൽ വിമർശിക്കപ്പെട്ടിട്ടുണ്ട്.

നടന്മാർ ഏറെയും കാടിന്റെ മക്കൾ; ഇതിവൃത്തം, കാടിന്റെ മക്കളുടെ  വിമോചനം; ഇതിവൃത്തപശ്ചാത്തലം കാടിന്റെ മക്കളുടെ പുരാവൃത്തം; ഈണങ്ങളും വാദ്യങ്ങളും കാടിന്റെ മക്കൾക്ക് സ്വന്തമായ പാട്ടുകളുടേതും തുടികൊട്ടിന്റേതും-അങ്ങനെ പാരിസ്ഥിതിക സൌന്ദര്യശാസ്ത്രരംഗത്തെ മലയാളത്തിലെ ആദ്യ മാതൃകയിലൊന്നായും ഇത് വിലയിരുത്തപ്പെട്ടിട്ടുണ്ട്.

വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കെ.ജെ. ബേബി